Dila sisean: JAMITA MINGGU ADVENT II, 04 DESEMBER 2011 JESAYA 63 : 15 – 19 ; 64 : 1 – 3\nJAMITA MINGGU ADVENT II, 04 DESEMBER 2011 JESAYA 63 : 15 – 19 ; 64 : 1 – 3\nAsa ummura antusanta turpuk on, ingkon jahaonta do nian mamungka sian ayat na dijolona. Molo tajaha angka hatorangan di jolo ni turpuk on sian ayat 10 – 14, dipaboa do angka pangalaho ni bangso Israel na manggunturi manang na memberontak nang mangarsahi Debata, marhite na marbalik sian dalan ni Debata. Hinorhon ni i, dipalalu Debata ma rimasNa tu angka na lilu i. Tung hansit do pambebeon ni rimas ni Tuhan i dohot tujuan, ndada asa laos mate bangsoNa i, alai asa muba do jala mulak nian muse tu Debata.\nTurpuk on ima tangiang mangido asa marpangulahi roha ni Debata mida bangso na manimbil i. dionjar panghilalaan na hansit ido roha nasida mangalului pangurupion paluahon sian parungkilonna i. diparhatopot bangso ido na so tarpangasahon nasida ompunasida si Abraham dohot si Jakob paluahon sian parungkilon nasida i. Ido umbahen didok di ayat 16, na so ditanda si Abraham nasida, jala ndang dipabotobot si Israel (Jakob) nasida. Alai sasada Debata do diparhatopot gabe Ama sipalua di nasida.\nNdang na mansoadahon si Abraham dohot si Jakob bangso i dison, alai ala adong do kesadaran di nasida, paboa naung dao manimbil pangalaho nasida sian na hinalomohon ni Jahowa Debata. Ndang jumpang di ngolu ni bangso i songon pangalaho ni si Abraham dohot si Jakob. Ido umbahen nuaeng nasida mangido asi ni roha sian Debata, songon na hinatahonna di bona ni turpuk on di ayat 15. “Sai tatap ma sian banua ginjang jala ida sian ingananMu nabadia “.\nPandohan “ tatap ma” dohot “ ida ma “ , mangigil pambahenan tu angka jolma na mangadopi ragam ni haporsuhon dohot parungkilon. Diingot bangso ido pambahenan ni Debata Jahowa na uju i mamboan ompunasida haruar sian parhatobanan di tano Misir. Asa naeng songoni ma nian dipangido rohanasida, dibahen Debata paluahon nasida sian parungkilonna i.\nDihatorangan ni turpuk on di ayat 17-19, diulahi do muse mangaratai sibonsiri ni uhumn na songgop tu bangso i. Sambolus idaon sai hira na tu Debata Jahowa do dipasahat nasida hasalaanna i. Tarida do sian sungkun sungkun na tarsurat di ayat 17 : “ Boasa tung diloas Ho hami lilu, sian angka dalanMu ale Jahowa?, Boasa tung dipatangkang Ho rohanami, unang hu habiari hami Ho?.\nSasintongna memang na boi do nian bahenon ni Debata pangidoan ni bangso i, na boi do nian ndang diloas Debata bangso i gabe lilku, manang na boi do ndang dipatangkang Debata roha ni bangso i, asa gabe mabiar tu Debata. Alai ndang dibahen Debata songon na pinangido ni bangso i. Molo na margogo do tutu Debata mangambati jolma mardosa, boasa ndang diambati?\nAlusna, ala dilehon Debata do kebebasan tu jolma i laho manontuhon ise do sitangihononhon dohot sioloan dingoluna. Jala tibu hian do i dilumbahon si Josua tu angka ompunasida di na mambongoti huta Kanaan uju i. Ai tegas do didok si Josua hatiha i, asa pilliton ni bangso i manang ise oloanna (Josua 24 : 15). Hatiha i dipadanhon bangso ido nian paboa naingkon Jahowa sioloanna, alai diose do padan i, gabe laos ima dalanna mangae ragam ni haporsuhon bangso i.\nAlani ma diharingkothon bangso i mangalualu tu Debata jala tarsunggul rohana laho martangiang mangido pangurupion asa anggiat dao sian parungkilonna i.\nMinggu advent na paduahon on manosohon tu hita asa olo ro mandapothon jala mangalualalu tu Debata di angka situasi na masa dingolunta, tarlumobi ma uju jumpa na sorat i. Alai unang ma holan uju na sorat i nian hita ingot tu Debata, naeng ma disude situasi dohot kondisi na masa dipardalanan ni ngolunta. Jala naeng ma di minggu panomunomuon on, lam tatanda angka hadirionta, ai panandaion ni diri na sintong mampanghorhon do i tu sikap manang pangalahonta laho manomunomu haroroNa. Lam tatanda hadirionta, tontu lam marsigorgor ma paubahon roha. Amen.\nDiposting oleh Samuel Aritonang di 06.33\nJAMITA MINGGU ADVENT II, 04 DESEMBER 2011 JESAYA ...\nJAMITA MINGGU UJUNG TAON HURIA, 20 NOPEMBER 2011 ...\nJAMITA MINGGU 21 DUNG TRINITATIS ; 13 NOPEMBER 201...


JAHOWA PANGURUPI DI HAGOGOTAN | Pdt Midian KH Sirait,MTh\nJAHOWA PANGURUPI DI HAGOGOTAN\nJAHOWA PANGURUPI DI HAGOGOTAN”\nNas: Jesaya 33 : 2 – 6\nDiragam ni parungkilon na taadopi di portibi on, isara na torop ni napogos lam martamba, hademakon na so adong martontu, songoni nang keadaan ekonomi na so martontu, (minyak tano, dll maol jumpang laho tuhoron ni masyarakat), lampu listirikpe sipata mintop, songoni muse di situasi politik na holan mamingkiri hadirionna angka kalangan elit politik dohot lan angka naasing dope. Saluhutna sitaonon i boi do masa alani hadirionta jala boi do tong alani halak na asing.\nDibagasan turpukon mangadopi sitaonon do bangso Israel hinorhon ni pangalaho ni angka panggomgomi dihatihai ima di tingki harajaon ni raja Hizkia, na sai holan mangasahon gogona dohot pikiranna laho manguluhon bangso i tung so diparrohahon be angka poda, tona dohot hata ni Debata. Ditahi rohana do naeng pabidanghon nanirajaanna ima naeng laho manaluhon bangso Asyur marhite na manjalo pangurupion sian halak palistim dohot Misir. Alai diujungna ditaluhon bangso Asyur do nasida songoni nang Misir. Hinorhon ni hamongkuson ni raja Hiskia i, gabe mampanghorhonma tu ngolu ni bangso Israel (Juda) alani angka namasa i, marungkil jala marporsuk Ditongatonga ni kondisi na sisongoni ro ma Tuhanta marhite panurirang Jesaya, paboahon na parasiroha do Tuhan Debata tu bangsoNa jala sai marpangulahi do rohaNa. Adong tolu namansai ringkot dipaingothon panurirang Jesaya tu angka panggomgomi ima :\n1. Taringot tu ngolu parugamoon : Ingkon tongtong satia bangso Israel tu Debata Jahowa jala hasatiaon i, patar marhite angka kegiatan peribadahan. 2. Taringot tu ngolu sekuler : Mencakup ngolu social dohot ekonomi, ingkon marojahan jala manghatindangkon hasintongan dohot hatigoran ni Debata. 3. Taringot tu ngolu Politik : Ingkon manghatindanghon jala manghajongjongkhon Debata Jahowa do raja ni sude angka raja marhite namanangihon hataNa.\nNatolu sipaingothon, ndang dianturehon angka panggomgomi ima raja dohot angka siihuthon ibana, ujungna gabe lam tamba ma parungkilon dohot parsorion ni bangso i. Torop do di partingkian on pangalaho sisongoni, na sai holan mamingkiri dohot patujolohon na di rohana. Anggo lomo ni roha ni donganna dohot lomo ni roha ni Debata tung so dianturehon do. Molo ndung solot pangalaho sisongoni tu diri ni sasahalak gabe tubu ma pangalaho haginjangon ni roha na mambahen lomolomona sambing so parduli angka aturan dohot uhum songoni tu angka donganna lumobima tu Debata. Somalna saleleng so jumpang “sipaingot” sian Debata taringot tu pangalahona i, tongtong do datdatanna mangulahoni rap dohot sibolis i.\nMolo ndung jumpang “sipaingot i” jala ndang tolapsa laho mangadopi dung jolo sian nasa gogona, ipe asa ro tu Debata mangido asi ni rohaNa. Pangalaho na songoni do jumpang hita di pardalanan ni ngolu ni bangso Israel mulai sian na haruar nasida sian tano Misir i. Mauliate situtu ma tapasahat tu Amanta Debata na burju i na sai tongtong manarihon ngolunta. Ndang hea dijujur saluhut angka hahuranganta i, Alai sai tongtong do marpamuati roha ni Debata. Ai ndada di halomohon Debata hamatean ni parjahat, alai hamubaon ni rohana do tahe asa mangolu (Hes. 18 : 23). Hamu angka dongan na hinaholongan ni Tuhanta i, Marhite hagogoon dohot asi ni roha na sian Tuhantai hamonangan do ujung ni harajaon ni Debata jala i do pos ni rohanta molo manahan hita marhabengeton. Alai dipardalanan ni ngolunta siganup ari dipartingkian on godang do taadopi angka hasusaan jala memang ari hasusaan do angka ariari nataboluson molo so manat hita mamparhaseang tingki napinasahat ni Tuhani (Epesus 5 : 16).\nAlani i ma mansai porlu tangiang laho mangido pangaramotion sian Tuhani. Dibagasan tangiang ni angka na mangasahon asi ni roha jala marhaposan tu Debata dipataridahon do paboa na so margogo ibana jala holan mangasahon hatigoran na sian Tuhani do sihirimonna. Di angka halak na sisongoni sai tarpaimaima do i “di haroro ni Tuhan i” di tingki ari manogot manang bornginnai (ay.2). Tangkas taboto molo ari manogot, jotjot do i dipangke angka parjahat (musuh) laho pataluhon sadasada bangso manang huta natarpodom dope. Alai ndada dipasombu Debata angka napinarmahannai mago ditaluhon angka parjahat, ala sai rap do hita dohot Tuhanta i di ari manogot dohot bornginnai. Alanii tung holan Tuhantai do haluaonta di ari hagogotan i, tung saluhut do boi tarpatupa Ibana.\nDihagogoon ni Tuhantai digombarhon do di ayat tolu i, paboa tangan ni Jahowa sambing pe dilaluhon (menghardik) tu angka parjahat pintor mabiar do saluhutna. Lumobima molo ro Tuhani marhite parngongos ni soarana pintor marserak jala martimpalan do saluhutna angka musu i (Psalm 2:5). Tung torop pe angka bangso laho mangagohon bangso ni Debata jala manggomahi angka tabantabanna, tung so loason ni Debata do i. Ai nunga gok uhum dohot hatigoran ni Sion dibahen. Ganup halak na marhaposan jala manghaporseai Jahowa di ngoluna ndang tagamon ibana maporus. Marasing situtu do Ibana sian angka debata ganaganaan (dewa-dewa) angka na disomba bangso sipelebegu. Ia Debata ni Israel ima Debata na sangap jala nabadia nahundul diatas ni angka langit dohot bangso saluhut jala huasoNa diginjang ni saluhut angka huaso nadi tanoon. Ima hajongjongan ni Debata alai rade do Ibana mian di Sion nagabe sada huta na gok hasintongan, hatigoran dohot hadameon.\nDigoari do tongtong Sion nagabe huta na gok haluaon marhite hatuaon, hapistaran, parbinotoan dohot biar mida Jahowa ima arta partondion sian Jahowa. Huria na hinaholongan ni Tuhanta, Sai tong do mangaranap matangku tu Jahowa, ima goar ni minggunta di tingki on. Alanii jamita on manogihon hita asa tangkas ngolunta manatap tu Jahowa, unang holan na ditanoon tapingkiri jala tahirim. Molo tung pe rongom ro angka sitaononi marsingkatsorin di parngoluonta naeng ma hita manat laho mangadopisa. Unang gamang (gegabah) laho mangadopisa gabe mambuat sada haputusan na salah holan ala mamingkiri na ringkot di haporluan ni ngolu parsatongkinan, alai ingkon tangkas ma hita mangaranap tu Jahowa nanaeng pasahathon haluaonta di huta nauli huta ni Debatanta i, na so adong be siaeon angka na hansit disi. Molo tung porsuk tataon nuaeng on, tung so pasombuon ni Jahowa do hita laho mangadopi i. Alani i pasahatma dalanmu tu Jahowa jala haposi Ibana, asa Ibana paturehon, Amen.\n← ”MARLAS NI ROHA”\nTebarkanlah damai kepada setiap orang! →


JAHA DI BAGASAN HATA Adhola Afrikans Albania Amhara Arab Armenia Aymara Azerbaijani Azerbaijani (Sirilik) Batak (Karo) Batak (Toba) Bengali Biak Bikol Bislama Bolanda Bulgar Cebuano Cheska Chichewa Chitonga Chitumbuka Chiyao Chol Chuvash Cibemba Cina Kanton (Tradisional) Cina Mandarin (Disederhanakan) Cina Mandarin (Tradisional) Cinyanja Citonga (Malawi) Denmark Drehu Efik Esti Ewe Farsi Fiji Fon Ga Georgia Greenland Guarani Gujarati Gun Hausa Heber Hiligaynon Hindi Hmong (White) Iban Igbo Iloko Indonesia Inggris Islan Isoko Italia Jawa Jepang Jerman Kabiye Kannada Katalan Kazak Kikamba Kikaonde Kikongo Kikuyu Kimbundu Kinyarwanda Kirghiz Kiribati Kisi Kongo Korea Kreol Haiti Kreol Mauritius Kreol Seychelles Krio Kroasia Kurdi Kurmanji (Sirilik) Kurdis Kurmanji (Kaukasus) Kwangali Kwanyama Latvi Lhukonzo Lingala Lituavi Luganda Lunda Luo Luvale Magyar Makedonia Malagasi Malayalam Malta Mam Mambwe-Lungu Marati Maya Mazatec (Huautla) Melayu Mongol Myanmar Nahuatl (Guerrero) Nahuatl (Huasteca) Nahuatl (Puebla Utara) Ndebele Ndebele (Zimbabwe) Ndonga Nias Norwegia Nyaneka Nzema Ossetia Otetela Pangasinan Papiamento (Aruba) Papiamento (Curaçao) Pijin Pulopulo Solomon Polski Portugis Prancis Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Rumania Rundi Runyankore Rusia Samoa Sango Sepedi Serbia Serbia (Romawi) Sesotho (Lesotho) Setswana Shona Silozi Sinhala Slovak Sloven Spanyol Sranantongo Suomi Swahili Swahili (Kongo) Swati Swedia Tagalog Tahiti Tamil Tatar Telugu Tetun Dili Thai Tigrinya Tiv Tojolabal Tok Pisin Tshiluba Tsonga Turki Tuvalu Twi Tzeltal Tzotzil Ukraina Umbundu Urdu Urhobo Venda Vietnam Wallis Wayuunaiki Wolaita Xhosa Yoruba Yunani Zulu\nHea do adong na mangulahon na jahat tu hamu? Mabiar do hamu diganggu parjahat? Dipatudos ma hajahaton i songon sahit na rarat di portibi on. Parrohahon ma pigapiga tudosan.\nHAJAHATON DOHOT PELECEHAN SEKSUAL: Perserikatan Bangsa Bangsa paboahon, ”1 sian 3 borua hea do dipungkuli jala mangadopi pelecehan seksual sian donganna baoa.” Di liat portibi on, hirahira 1 sian 5 borua diperkosa.\nHAJAHATON DI HUMALIANGTA: Di Amerika Serikat, lobi sian 30.000 kelompok parjahat jotjot mangulahon hajahaton. Di Amerika Latin, 1 sian 3 halak hea dipungkuli.\nPEMBUNUHAN: Taon na salpu, hirahira satonga juta halak mate dibunu, gumodang sian halak na mate tingki masa porang. Di bagasan sataon, lobi sian 100.000 halak dibunu di Amerika Latin jala 50.000 di Brazil. Lobi sian opat hali lipat ma godang ni halak na dibunu di Afrika Utara dohot Amerika Tengah sian halak na mate dibunu di liat portibi on. Adong do na boi manalpuhon hajahaton?\nBOI DO SALPU HAJAHATON?\nBoasa godang hajahaton? Godang do alana, umpamana susa di parhepengon, ginjang ni roha, alkohol, narkoba, dakdanak nunga mangida hajahaton sian na metmet, jala sipata ndang diuhum angka parjahat.\nSasintongna, marsitutu do halak mangorui hajahaton. Umpamana, di São Paulo, Brazil, nang pe moru pembunuhan hirahira 80 persen, alai tong do adong hirahira 10 banding 100.000 pembunuhan. Jala, godang dope hajahaton na asing. Boi do salpu hajahaton salelenglelengna?\nAsa boi salpu hajahaton, ingkon muba do pamingkirion dohot parniulaon ni angka jolma. Padao ma ginjang ni roha, holongan di hepeng dohot mangkaringkothon diri sandiri. Alai, patudu ma holong, argai jala parrohahon ma dongan na asing.\nAha do na mangonjar roha ni sasahalak marhamubaon? Rimangi ma na didok Bibel:\n”Ai on do holong ni roha di Debata; molo taradoti patikna.”—1 Johannes 5:3.\n”Biar mida Jahowa do mangkagigihon na jat.” *—Poda 8:13.\nHolong jala biar mida Jahowa do na mangonjar roha ni sasahalak marhamubaon, jala hamubaonna i sian ias ni rohana. Tutu do boi songon i?\nParrohahon ma si Alex, * na dipenjara saleleng 19 taon ala mangulahon hajahaton. Dungkon marsiajar Bibel, taon 2000 tardidi ma ibana gabe Sitindangi Ni Jahowa. Tutu do marhamubaon ibana? Tutu. Disolsoli ibana do hajahatonna na uju i. Didok ma, ”Mandok mauliate do ahu tu Jahowa ala olo Ibana manalpuhon hasalaanku. Holong ma rohangku tu Jahowa, jala i do na mambahen ahu marhamubaon.”\nSi Cesar na sian Brazil manangko dohot mangarampok saleleng 15 taon. Aha do na mambahen ibana marhamubaon? Tingki di penjara, dijumpangi sahalak Sitindangi Ni Jahowa ma ibana jala marsiajar Bibel. Si Cesar mandok, ”Disi ma parjolo sahali huantusi aha na tinuju ni ngolu on. Marsiajar mangkaholongi Jahowa ma ahu jala mabiar mangulahon na dihasogohon Debata. Ndang husoadahon denggan ni basa ni Debata. Holong dohot biar mida Debata do na mangonjar ahu marhamubaon.”\nMarsiajar ma hamu asa boi mangolu di tano na so adong be hajahaton\nAha do na taparsiajari sian angka pengalaman on? Marhuaso do Bibel mambahen pingkiran ni jolma marhamubaon. (Epesus 4:23) Si Alex mandok, ”Songon aek na ias do na huparsiajari sian Bibel. Lam leleng ahu marsiajar, lam dipaias ma pingkiranku na kotor i. Ndang hurimpu boi songon i.” Tingki marsiajar Bibel hita, sarupa ma i songon mambolongkon angka na roa sian pingkiranta. Hata ni Debata boi paiashon pingkiranta. (Epesus 5:26) Ujungna, halak na jahat pe boi gabe halak na burju jala parholong. (Rom 12:18) Dapot ni nasida ma hadameon ala mangulahon Hata ni Debata.—Jesaya 48:18.\nLobi sian ualu juta Sitindangi Ni Jahowa di 240 negeri, ndang be mangulahon hajahaton. Nasida sian marragam bangso marsiajar mangkaholongi Debata dohot donganna jolma. Boi ma nasida marsada gabe sada keluarga di liat portibi on. (1 Petrus 4:8) On patuduhon, boi do salpu hajahaton sian portibi on.\nSATONGKIN NAI SALPU MA HAJAHATON\nBibel mandok, salpuhonon ni Debata ma parjahat sian tano on. Nunga lam jonok ”ari paruhuman dohot hasusuda ni angka halak parjahat”. (2 Petrus 3:5-7, Bibel siganup ari) Ndang adong be hajahaton na mambahen susa angka jolma. Sian dia taboto na laho salpuhonon ni Debata hajahaton?\nBibel mandok, ”Dihosom rohana do parjahat i dohot na mangkaholongi hajahaton.” (Psalmen 11:5) Dihalomohon Debata do hadameon dohot hatigoran. (Psalmen 33:5; 37:28) I do alana, ndang pasombuon ni Debata hajahaton salelenglelengna.\nNunga jonok tano na imbaru. (Psalmen 37:11; 72:14) Olo do hamu marsiajar asa boi mangolu di tano na so adong be hajahaton?\n^ par. 12 Jahowa, i ma goar ni Debata na disurat di Bibel.\n^ par. 14 Pigapiga goar nunga diganti.\nSahalak baoa paboahon pengalamanna di video Dulu dipenjara Sekarang Bahagia di www.jw.org/id. (Ida ma PUBLIKASI>VIDEO)\nMagigi do Ahu Mangida Diringku


Na Baru Sian Pongkalan Dolok Hamu?? | Bakti J Situmorang\nNa Baru Sian Pongkalan Dolok Hamu??\nI ma pandohan na tubu aut sugari gabe ditangi dongan sai songon na marhata leseng iba.\nNga ro be laenta ninna angka na dikode i do langsung molo ro rupani iba manopot angka keluarga na disini.\nTardok na dua taon on pe asa maol adopan on angka isi ni Pongkalan Dolok on. Dung pe masa Aek Sanggar dohot Aek Sibualbual i asa gabe marbolatbolat ma nang pangisi ni huta i. gabe marsirang ma angka na saparadaton hian nuaeng gabe masiboan horongna be disi, ai pola do mangontak angka parbolatbolatan i sahat tu Polisi dohot angka na asing alai ndang apala adong dope na boi padamehon.\nHea do nian sahali nidok, manang ise na naeng bangkit gabe Pangulu di Nagori Jorlang Huluan on, denggan ma salah satu syaratna i ma asa denggan dipadame nang pangisi ni luat Pongkalan Dolok i.\nAi memang buntu do ndang adong hapuasan molo mardalan hita tu Pongkalan Dolok, ai adong ma disini sada bubusan ninna angka halak i alai dung na sai ro udan gabe naeng maponggol ma. Boha hian ma aut sugari nian maponggol i ate.. huroha laos songon i ma buntu na idaon angka pemikiran manang haibaruon di luat i. ujungna holan hata leseng na ma diradoti jala diajarhon tu angka ianakhonnasida.\nAi angka na marhula boru pe sai masa do na masitihaan ala ni aek i. ninna na deba memang na joloa sian ido aek mual diahen angka natuatua, hape di na deba gabe songon na alo tu donganna huhuht ma diarahon angka dongan na ujungna gabe masa ma na marblok-blok; adong ma Sayap Kiri ninna istilah i jala laos adong ma Sayap Kanan. Pola do ninna na sambariba ninna hea manuhor sada masin jet pump na balga tumang, jala songon i ma pultak ma i ninna jadi gabe diganti nasida ma masin na imbaru muse. Didiok hian do alanii gabe keberatan ma pangisi ni huta Pamatang Jorlang Huluan aui sian ido mual aek tu bondar i ma na tu hauma di Pamatang on nian.\nSahat do nang angka parbolatan i di huria. Ala adong memang manang na piga sekte disi isara ni HKBP, Katolik dohot nang GKPS. Alai laos songon i ma, hundul ma angka inanta disi sama-sama punguan Ina alai berseberangan jala ndnag pola denggan masipangkulingan ate. Di hurianta Marihat Huluan do St Ribben Sitanggang, alai laos disi do Amanta Pa Icce Rajagukguk jala sai singon na tabo do idaon halak on na marhuria i ala sasintongna pola do masijolojoloan bagasnasida alai ndang denggan ianggo parsaoran, hape sasintongna nunga bagas be parsalisian i. ai molo sinungkun ba ndang adong ninna nasida parsalisian dison, aman do sai songon i ma hata nasida begeon.\nPola do sahali ninna adong pesta, sian sambariba gabe dibahen na sambariba na i apala pas di jonokhonon taratak ni parpestaan ni pongkalan mangallangi nasida ninna disini.\nJadi sude do manghata na saluat on ai pinda na ma angka jolam sian pangulaonna gabe diinganan asing manang sabalaikna holan pangulaan na ma disi alai anggo marhuta di luat manang di huta na asing nama. Hea do songon i mulai siang angka natuatua shat tu angka na umposo songon i na ma lesengna na manghatai i; so diboto samban sipata jal amanang na ise donganna manghatai ate.\nAi sian dia hamu ninna mandok donganna alai huhut do ditudu kotoran ni manuk na tongon niida na disi?? Ha songon dia ma i ate. Sude sian angka orang tua sahat tu dakdanak na paidaida i ba i ma diihuthon antong.\nAla ni i do gabe tubu pandohan diginjang i, ai na baru sian Pongkalan Dolok do hamu??\n(Pongkalan Dolok adalah sebuah lingkungan dusun yang dikepalai Gamot (RT), yang menjadi wilayah satu Nagori (Desa) dan kepala desa adalah Pangulu. Penduduk disana kira-kira 60 KK, dan terletak di Kecamatan Pamatang Sidamanik, Kabupaten Simalungun. Jaraknya kira-kira 9 km dari Sidamanik, dan kl 40 km dari Pematangsiantar).\n← SCRAP KOTBAH TANGGAL 3 Agustus 2008 : Amsal 30,10-9\nDeba Parhataan di Luat Jorlang Huluan →


Mandok Hata Kepengantin - Lamhot Situmorang\nHome Marlapo Mandok Hata Kepengantin\nDohunnonku ma muse mauliate tu Tuhani, jala denggan do ulaonon sahat rodi tu sadarion, sae anggiat ma denggan ni ulaon on boi mangihut tu denggan parumah tanggaon muna.\nSelamat menempuh hidup baru ma di hamu na dua, jala ikkon saroha dohot sapikkiran ma hamu di na mandalani rumah tangga. Jala sai anggiat ma hamu dapotan pasu-pasu sian Tuhani, na lao mendalani rumah tangga na imbaru, i pasu-pasu na di ula tangan nang dohot pikkiran.\nSai anggiat ma hamu hatop maranak dohot marboru, asa boi menjadi sada keluarga na harmonis.\nJala hatakon tu laekku, sai anggiat ma lae sabar mangajar-ngajari ito kon, anggo adong sada perselisihan manang kesalahpahaman unang paboa-boa hamu tu jolma, unang gogo soaramuna asa holan hamu na mamboto.\nJala tu ho ibotokku, unang saotik-saotik mangadu-ngadu to natua-tua ni ito molo adong perselisihan, alai molo marbada do ito tu laekkon alana ni parjujian manang main tangan parjoloma aluhan ito tu tulang ni laekkon.\nAlai yakin do au disi, anggo hamu na dua jolma na burju do, sai anggiat ma keluarga muna boi gabe keluarga si tirion tarlobi di joloni Tuhan ta.\nSongoni ma jo hata sian hami, mauliate.


JAHA DIBAGASAN HATA Adhola Aukan Baoule Batak (Karo) Batak (Simalungun) Batak (Toba) Biak Bislama Chitonga (Zimbabwe) Chokwe Chopi Chuabo Dayak Ngaju Drehu Greenland Hmong (White) Iban Inggris Jawa Kachin Karen (S'gaw) Kazak Khmer Kikongo Kimbundu Kisi Kreol Mauritius Kreol Seychelles Krio Lao Lhukonzo Lomwe Makau Malta Mapudungun Mizo Navajo Ndau Ngangela Nias Niue Nyaneka Nyungwe Quechua (Ayacucho) Quechua (Cuzco) Quichua (Chimborazo) Quichua (Imbabura) Romani (Junani Selatan) Romani (Makedonia) Romani (Makedonia) Cyrillic Runyankore Rutoro Sangir Saramaccan Sena Sunda Tahiti Tshwa Uighur (Sirilik) Umbundu Urdu Uruund Wallis Wayuunaiki Welsh\n”Uhum hasintongan ma paruhumhon hamu, jala denggan basa dohot asi ni roha ulahon hamu ganup tu donganna.”—SAK. 7:9.\nENDE: 125, 88\nSongon dia do hita maniru asi ni roha ni Jahowa tingki adong halak na mangangku sala tu hita?\nSongon dia do hita patuduhon na tatiru do cara ni Jahowa mida hangoluan?\nSongon dia do angka sintua maniru hatigoran ni Jahowa tingki adong na mambahen dosa na balga?\n1, 2. (a) Songon dia do pangkilalaan ni Jesus mangida Patik ni Debata? (b) Songon dia do siboto surat dohot halak Parise mandalanhon Patik ni Debata?\nJAHOWA do na rumingkot di ngolu ni Jesus. Alani i, dihalomohon Jesus do Patik ni si Musa, ala sian Jahowa do i. Di Psalmen 40:9, dipaboa do sadia balga holong ni Jesus tu Patik ni Debata. Didok disi, ”Dipangido rohangku do patupahon lomo ni roham, ale Debatangku, jala di parsitongaan ni rohangku do patikmi.” Sian pangkataion dohot parniulaon ni Jesus, tangkas ma sun denggan do Patik i, sintong, jala parohon laba.—Mat. 5:17-19.\n2 Ndang lomo roha ni Jesus mangida siboto surat dohot halak Parise. Ai dibahen nasida do patik i gabe maol diulahon. Didok Jesus do tu nasida, ”Ai diparsampulu hamu do angka suansuanan na metmet, alai tading do angka patik na [rumingkot] dibahen hamu, songon hatigoran, parasinirohaon dohot haburjuon.” (Mat. 23:23) Lapatanna, diulahon nasida do angka Patik na so pola ringkot, gabe tading ma na rumingkot. Ndang diantusi siboto surat dohot halak Parise lapatan ni Patik i. Didok rohanasida, dumenggan do nasida sian na asing. Alai molo Jesus, ndang songon i. Boi do diantusi Jesus boasa dilehon Jahowa Patik i.\n3 Saonari, ndang ingkon ihuthonon ni halak Kristen be Patik ni si Musa. (Rom 7:6) Alai, boasa pola dibahen Patik i di Bibel? Ala lomo roha ni Debata taantusi, jala taulahon na rumingkot di Patik i. Di parsiajaran naung salpu, nunga taparsiajari taringot aha na ingkon ulahonon ni halak na so sangaja mambunu. Di parsiajaran on, taparsiajari ma aha do na boi tatiru sian Jahowa tingki dibahen huta parlinggoman. Di parsiajaran on, taalusi ma sungkunsungkun on: Songon dia do huta parlinggoman patuduhon asi ni roha ni Jahowa? Songon dia do i mangurupi hita pasidingkon angka na boi parohon jea tu hita? Jala songon dia do huta parlinggoman patuduhon hatigoran ni Jahowa na sun denggan? Di ganup alus ni sungkunsungkun i, taida ma songon dia hita boi maniru Debatanta.—Jaha Epesus 5:1.\nHUTA PARLINGGOMAN PATUDUHON ASI NI ROHA NI DEBATA\n4, 5. (a) Didia do huta parlinggoman i dibahen, jala boasa? (b) Sian on, aha do na taparsiajari taringot Jahowa?\n4 Disuru Jahowa do halak Israel asa papulikkon onom huta na laho gabe huta parlinggoman. Tolu di siamun ni sunge Jordan, jala tolu di hambirangna. Boasa ingkon songon i? Asa boi hatop jala mura halak na mambunu i lari tu huta parlinggoman i. (4 Mus. 35:11-14) Jala dalan tu huta i pe, dijaga do asa tongtong denggan. (5 Mus. 19:3) Hombar tu adat ni halak Jahudi, dibahen do tanda di angka dalan. On mangurupi halak mamboto didia do huta parlinggoman i. Ala nunga adong huta parlinggoman di Israel, ndang ingkon tu bangso na asing be halak na mambunu i mangalului parlinggoman. Alana, boi do annon ibana gabe tarelaela manomba debata na so sintong.\n5 Jahowa mandok, ingkon diuhum mate do halak na mambunu. Alai molo ndang sangaja sasahalak mambunu, dipatudu Jahowa do asi ni rohaNa, jala dilinggomi do ibana. Sahalak panulingkit Bibel mandok, ”Sudena [uhum ni Debata] tangkas jala mura antusan.” Ndang panguhum na kejam Jahowa. Ndang sai dilului Ibana hasalaan ni sasahalak. Gariada, ”parasiroha bolon” do Ibana.—Eps. 2:4.\n6. Songon dia do pangalaho ni halak Parise imbar sian asi ni roha ni Jahowa?\n6 Alai ndang parasi roha halak Parise. Adat ni Jahudi paboahon, molo dung lobi sian tolu hali sasahalak mambahen sada hasalaan, ndang olo be halak Parise manalpuhon i. Dibahen Jesus do tudosan taringot nasida. Tingki i, martangiang ma halak Parise di jonok ni sijalo pajak. Didok halak Parise i ma, ”Mauliate ma dipasahat rohangku tu Ho ale Debata, ala ndang dos ahu dohot angka jolma na asing i, i ma angka jolma pangangkali, parjahat, angka na mangulahon parmainanon. Jala ndang dos ahu nang dohot [sijalo pajak] an.” Aha do lapatan ni i? ”Lea do roha” ni halak Parise mangida halak na asing, jala ndang olo nasida marasi roha.—Luk. 18:9-14, Bibel siganup ari.\nGabe mabiar do halak mangangku sala tu hita? Marserep ni roha ma jala mura ma manalpuhon hasalaan ni dongan (Ida paragraf 4-8)\n7, 8. (a) Tingki adong na mambahen hansit rohanta, songon dia do hita maniru Jahowa? (b) Boasa ingkon serep rohanta laho manalpuhon hasalaan ni na asing?\n7 Alani i, unang ma tatiru halak Parise, alai tatiru ma Jahowa. Patudu ma asi ni roha. (Jaha Kolosse 3:13.) Mura ma manalpuhon hasalaan ni halak. (Luk. 17:3, 4) Boi do tasungkun di rohanta, ’Tingki jotjot dibahen sasahalak hansit rohangku, mura do ahu manalpuhon i? Naeng do rohangku mardame dohot halak na mambahen hansit rohangku?’\n8 Ingkon serep do rohanta asa boi manalpuhon hasalaan ni dongan. Ala didok roha ni halak Parise, umsangap do nasida sian halak na asing, gabe ndang olo nasida manalpuhon hasalaan ni halak. Alai molo di hita, ”sumurung” do halak na asing sian hita. (Plp. 2:3) Tasungkun ma di rohanta, ’Hutiru do Jahowa jala serep do rohangku?’ Molo serep rohanta, ndang mabiar halak mangangku sala tu hita. Hita pe gabe mura ma manalpuhon hasalaan ni nasida. Unang ma muramura hita muruk, jala patudu ma asi ni roha.—Pjm. 7:8, 9.\nPASIDING MA ANGKA NA BOI PAROHON JEA\n9. Songon dia do Jahowa mangurupi halak Israel mangantusi na badia do hangoluan i?\n9 Boasa dibahen huta parlinggoman? Asa unang gabe mardosa halak Israel ala mate halak na so marsala. (5 Mus. 19:10) Arga do hangoluan di Jahowa, jala sogo do rohaNa tu pambunu. (Poda 6:16, 17) Alani i, ndang disoadahon Ibana hasalaan ni halak na mambunu, nang pe ndang sangaja. Tutu, boi do halak sisongon i dapotan asi ni roha. Alai parjolo, ingkon paboaonna do situasina tu angka sintua. Dung dipareso angka sintua sude hatorangan, jala tutu na so sian sangkapna do ibana mambunu, ingkon tading di huta parlinggoman ma ibana. Disi ma ibana sahat tu na mate sintua ni malim di tingki i, manang ra, sahat tu ujung ni ngoluna. On mangurupi halak Israel mamboto, badia do hangoluan i. Ingkon marsitutu do nasida pasidingkon angka na boi parohon jea tu donganna. On patuduhon na dipasangap nasida do Silehon hangoluan.\n10. Songon dia do siboto surat dohot halak Parise patuduhon, na so arga ngolu ni halak di nasida?\n10 Halak Parise dohot siboto surat ndang maniru Jahowa. Ndang arga di nasida ngolu ni angka halak. Didok Jesus do tu nasida, ”Dirampas hamu do [kunci] parbinotoan; hamu sandiri ndang bongot, jala angka na naeng bongot, diambati hamu.” (Luk. 11:52) Aha do lapatan ni i? Sasintongna, ingkon nasida do na patorangkon Hata ni Debata. Ingkon urupan ni nasida do angka halak mandapot ngolu na salelengna. Alai, diambati nasida do halak laho mangihuthon Jesus, ”Partogi tu Hangoluan.” (Ul. 3:15) Dos do i songon na manogunogu halak tu hamatean. Ginjang do roha ni siboto surat dohot halak Parise, dirinasida sandiri do na diharingkothon nasida, jala ndang arga ngolu ni halak di nasida. Kejam do nasida!\n11. (a) Songon dia do si Paulus maniru Jahowa? (b) Aha do na boi mangonjar rohanta asa ringgas marbarita songon si Paulus?\n11 Songon dia do asa unang songon siboto surat dohot halak Parise hita? Tiru ma Jahowa, jala haholongi ma angka halak. I do na diulahon si Paulus. Marbarita na uli do ibana tu godang halak. Alani i, boi ma ibana mandok, ’Naung ias do ahu sian sapata ni mudar ni saluhut’ halak. (Jaha Ulaon ni Apostel 20:26, 27.) Boasa olo si Paulus marbarita na uli? Ala holong rohana tu angka halak. Ndang holan asa unang mardosa ibana, manang holan laho mangoloi Jahowa sambing. Alai, ala arga do ngolu ni angka halak di si Paulus. Lomo do rohana, asa mangolu salelengna nasida. (1 Kor. 9:19-23) Hita pe tatiru ma Jahowa. Lomo do roha ni Jahowa asa marhamubaon angka halak jala mangolu saleleng ni lelengna. (2 Ptr. 3:9) Hita pe songon i ma, tahaholongi ma angka halak. Molo asi rohanta tu nasida, ringgas ma hita marbarita. Dapotan las ni roha do hita molo taulahon i.\n12. Boasa ingkon tapasiding angka na boi parohon jea tu ngolunta?\n12 Arga do hangoluan di Jahowa. Asa boi tatiru Ibana, tapasiding ma angka na boi parohon hamatean. Manatmanat ma hita tingki manupir, karejo, martungkang, manang tingki laho tu inganan parpunguan. Olo do halak mangulahon ulaon na boi parohon jea tu dirina, ala naeng hatop manang ala ndang olo rugi. Alai molo hita, tatiru ma Jahowa, na sai mangulahon na denggan. Tarlumobi angka sintua, ingkon dipasiding nasida do angka na boi parohon jea tu nasida manang tu angka dongan. (Poda 22:3) Molo dipasingot angka sintua hamu, tangihon ma. (Gal. 6:1) Tiru ma Jahowa, asa unang gabe mardosa hamu ala mangulahon ulaon na parohon hamatean.\nMANGUHUMI MA ’HOMBAR TU PANGUHUMAN’ NI JAHOWA\n13, 14. Songon dia do angka sintua ni halak Israel maniru hatigoran ni Jahowa?\n13 Ingkon ditiru sintua ni halak Israel do hatigoran ni Jahowa. Parjolo, ingkon dipareso nasida do sude hatorangan. Ingkon disulingkiti nasida do aha na mambahen sasahalak mambunu, jala songon dia pangalahona najolo. Jala ingkon botoon ni nasida do, alani sogo ni rohana do umbahen na marsangkap ibana laho mambunu manang ndang. Dung i, dibahen nasida ma haputusan. (Jaha 4 Musa 35:20-24.) Molo adong dua saksi manang lobi na mangida na masa i, boi do diuhum na mambunu i.—4 Mus. 35:30.\n14 Dung tangkas diboto nasida sude hatorangan, ingkon diingot nasida do pangalaho ni na mambunu i. Ndang holan hasalaanna i na dipingkiri nasida. Porlu do panimbangion tingki mangida bukti. Alai na rumingkot, dihaporluhon nasida do tondi parbadia ni Jahowa, asa boi ditiru nasida bisuk ni Jahowa, asi ni rohaNa, dohot hatigoranNa.—2 Mus. 34:6, 7.\n15. Aha do imbar ni Jesus dohot halak Parise?\n15 Ndang marasi ni roha halak Parise tingki manguhumi. Holan hasalaan ni sasahalak do na diida nasida. Ndang dipartimbangkon nasida pangalaho ni sasahalak tingki manguhumi. Umpamana, tingki ro Jesus tu jabu ni si Mateus, disungkun halak Parise ma siseanna, ’Boasa rap mangan Gurumuna i dohot angka sijalo pajak dohot angka halak pardosa?’ Dialusi Jesus ma, ”Ndang halak na [sehat] mangalului dokter, alai halak na marsahit do. Mulak ma hamu, parsiajari hamu ma hata ni buku na badia i, na mandok: ’Asi ni roha do na Huhalomohon, ndang pelean. Ai ndang na laho manjou halak partigor ahu umbahen na ro, alai na laho manjou halak pardosa do.’” (Mat. 9:9-13, Bibel siganup ari) Na gabe diparsoada Jesus do hasalaan ni angka pardosa i? Ndang. Dipangido roha ni Jesus do asa marhamubaon nasida. Jala i do na sai dibaritahon ibana. (Mat. 4:17) Didok roha ni Jesus, adong do ’sijalo pajak dohot angka halak pardosa’ na olo muba. Ndang holan na laho mangan sambing nasida ro tu jabu ni si Mateus, alai ala mangihuthon Jesus do. (Mrk. 2:15) Imbar do halak Parise sian Jesus. Didok roha ni nasida, ndang marpangkirimon, jala ndang na laho muba be angka pardosa dohot sijalo pajak i. Imbar do nasida sian Jahowa na Parasiroha!\n16. Aha do na ingkon sulingkitan ni panitia pengadilan?\n16 Saonari, angka sintua pe porlu do maniru Jahowa, Debata ’na mangkaholongi’ hatigoran. (Ps. 37:28) Parjolo, ingkon ’tangkas do sulingkitan’ ni nasida, tutu do sasahalak mangulahon dosa manang ndang. Andorang so mambahen haputusan, ingkon diihuthon nasida do tudutudu sian Bibel. (5 Mus. 13:13-15) Tingki gabe anggota panitia pengadilan, ingkon manat do nasida manulingkiti, tutu do naung marhamubaon halak na marsala i manang ndang. Ndang sai mura mangulahon on. Sasahalak didok marhamubaon molo disolsoli ibana hasalaanna i. (Pgk. 3:3) Ingkon marhamubaon do sasahalak asa boi dapotan asi ni roha. *\n17, 18. Songon dia do angka sintua mamboto, naung marhamubaon halak na mangulahon dosa? (Ida gombar di mula ni parsiajaran.)\n17 Diboto Jahowa dohot Jesus do pingkiran dohot pangkilalaan ni sasahalak. Ala siboto roha do nasida. Alai, ndang siboto roha angka sintua. Alani i, songon dia do angka sintua mamboto, na tutu do sasahalak naung marhamubaon? Parjolo, pangido ma bisuk dohot pangantusion sian Jahowa. (1 Raj. 3:9) Na paduahon, pangke ma Bibel dohot publikasinta laho mangurupi hamu mangida imbar ni ”arsak ni roha ni portibi” dohot ”arsak ni roha, na sian Debata” manang hamubaon na sasintongna. (2 Kor. 7:10, 11) Ida ma songon dia Bibel patorangkon taringot halak na marhamubaon dohot na so marhamubaon. Parrohahon ma songon dia pangkilalaanna, pingkiranna, dohot parniulaonna.\n18 Na patoluhon, pingkirhon ma pangalaho ni na marsala i. Unang ma holan hasalaanna i na diida hamu. Pingkiri ma, boasa gabe songon i ibana? Aha do bonsirna? Aha do ambatambat na diadopi ibana, jala aha do na so boi diulahon ibana? Di Bibel, didok do molo na manguluhon huria, i ma Jesus, ’ndang manguhum marguru tu parnida ni matana, jala ndang manguhum marguru tu na binege ni pinggolna. Marhitehite hatigoran tahe uhumonna angka na pogos, jala marhitehite hasintongan patingkosonna uhum tu angka na dangol di tano on.’ (Jes. 11:3, 4) Nunga dipillit Jesus hamu, angka sintua laho manarihon huriana. Alani i, urupanna do hamu asa boi marasi roha jala tigor tingki manguhumi. (Mat. 18:18-20) Mauliate ma ala adong do angka sintua manarihon hita! Diurupi nasida do hita asa marasi ni roha jala patuduhon hatigoran tu angka dongan.\n19. Dung taparsiajari taringot huta parlinggoman, aha do na laho ulahononmuna?\n19 Marisi ”parbinotoan dohot hasintongan” do Patik ni si Musa. On mangurupi hita mananda Jahowa dohot parangeNa. (Rom 2:20) Umpamana, huta parlinggoman na didok di Patik i, mangurupi angka sintua mangantusi ”uhum hasintongan”. On mangurupi hita asa ’mardenggan basa dohot marasi roha’ tu angka dongan. (Sak. 7:9) Tutu, ndang ingkon taihuthon be Patik ni si Musa i. Alai tongtong do dihalomohon Jahowa hatigoran dohot asi ni roha. Tontu sada hasangapon do di hita ala boi dohot manomba Ibana. Alani i, tatiru ma parangeNa jala tongtong ma hita marlinggom tu Ibana!\n^ par. 16 Ida ”Pertanyaan Pembaca” di Menara Pengawal 15 September 2006, halaman 30.\nManiru asi ni roha ni Jahowa lapatanna marasi roha jala rade manalpuhon hasalaan ni halak na mambahen hansit rohanta. Ingkon serep do rohanta asa boi manalpuhon hasalaan ni halak\nPanitia pengadilan i ma sada punguan na dibahen laho mangurupi halak na mangulahon dosa na balga padengganhon paralealeonna tu Jahowa. Hirahira tolu sintua manang lobi ma na dohot di punguan on. Ditiru nasida do hatigoran ni Jahowa. Ndang holan hasalaan ni sasahalak na diida. Manat do nasida manulingkiti taringot boasa sasahalak mangulahon dosa, jala songon dia pangalahona


Di Pudi Ni Pintu | Sihepenghsb's Blog Mandailingta\nDi Pudi Ni Pintu\nMangan dope au da!” ning si Sorngap mandok alak bagas nia\n“Pala namangan, mangan ma, tai natalak do muloi nangkin”. “Dung salose non tutup da, modom au parjolo!” ning alak bagas si Sorngap mandok puang nia na mangan didapur hira-hira pukul sambilan borngin.\n“Ak dongan, tongkin nai ho modom le, copat iba mulak tingon lopo salana, tonga borngin iba mulak mur ma sala, adong pokatonta satongkin sugari” ning si sorngap muse mulakan mandok induk ni api nia.\nDung sidung mangan, marcarito ma si Sorngap :\n“Adong nangkin sada toke, halak na sipit mata nai, ro tingon Medan, ningia porlu disia anggota get karejo pature dalan” ning si Sorngapma mamuloi kecek.\n“Makasud ni abang songondia?”\n“Anggo bolas do sugari parincoran,\nmayup arambir marmago-mago,\nanggo bolas do sugari pangidoan,\npinomat sakalion patola au mangaranto”.\n“Jadi tinggal ma hami dison?”\n“Tai buat sementara waktu do, muda cocok tongkin nai, uoban komu tusadun, pala inda cocok tong mulak au mulak tuson” ning si Sorngap mangalus\n“Muda kehe ho marbabo\nUlang tak-tak batangintai\nMuda ingkon na kehe doho mangaranto\nUlang lupa ba di daganak tai”\nSonjia mantong dongan namarkampung gorarna, angke ngajabat na aha karejo salain namangguris maia, marsaba, sasakali manggore pala dompak musim. Anggo namarboniaga dikampungi nataretong dei dot jari sanga piga nara, harana hum namanuliskon sajo dei non karejo, sidung ni i romai songon sudagar apundung, mago pangkal mago ujung.\nJadi anggo namanjalaki sinadonganma tehe tama dokonon tardokon do da aropku naborat dei, apalagi arga ni ape le inda narabe magodang, sementara kabutuhan na asing tiop tongkin magodang, indapedo anak sikola. Mandaek ma iba non ari Jumahat, ke marpoken ari Sabtu tu Kotanopan, tibo di ari Salasa namarutang muse mai mulak di lopo an. Sonima satorusna, sampe masuk muse non bulan puaso. Pala dung donok ari rayo namanjalaki gadison muse mai, manombo madung rante ni inang ni daganak malayang, manombo madung kurabu si Taing Habang.\nJadi sonimada, singkat ni caritona marangkat juo si Sorngap tu Medan karejo dalan dot toke na ro mangalap kalai tu huta nialai i. Sadari-dua ari, torus ma karejo si Sorngap dohot ringgas ni na karejo. Maklum hita ma antong goararna pe nabaru karejo tontu inda na tanggung ringgasna be, ulang do ro tokei naso obanon nia pe iangkat ia mai, padiar susat tu bondari anggo isi tokei karejona pe ngana tanggung copatna. Tai ba dung ke non toke nai, na iupuntoling nia muse mai mangidup, dor mai jongang, apalagi pas adong muse boru-boru na lewat, suang mai ia mandorna.\nSongoni ma satorusna, sabulan, dua bulan, kiriman tu huta pe lancar dope santak masuk patolu bulanna. Dung ni boto hamu muloi ma markerer kiriman si Sorngap, biasi songoni? Bo, rupa nadung diporsayai i Tokei do ia manjadi mondur. Jadi sian pandokon nia, angkon na irubah ma panampilan. Muloi ma si Sorngap manabusi baju nabaru, sipatu baru santak tu miak uskus.\nRupana baya disada maso disuru toke niai ia tu bagas mangalap bahan bangunan, bo tarpaida disia boru ni toke niai inda tanggung lagakna, bontarna mangalobi’i, sipit muse matana. “Inda dong di Mandailing nasonon bontarna on” ning roa si Sorngap dibagasan.\nPas disada ari, karejo ma halai inda sadia dao sian bagas ni toke niai, hira-hira saratus meter do, pature bondar ni dalan. Jadi rupana porlu ma di halai tali baen pangkobet ni profil, isuru toke i ma si sorngap tu bagas mangalap tali.\n“Tolong kamu ke rumah dulu, minta tali sama nona!” ning toke niai mandok si Sorngap\n“Baik toke, dimana talinya toke?” ning si Sorngap\n“Ada di belakang pintu” ning toke niai antong mangalus\nMarangkat si Sorngap mopop tu bagas ni toke niai, tai boto hamu di tongandalan sego niat si Sorngap. Dung lalu tu bagas, itok-tok ia pintu lao mandok, :\n“Nona, nona!!!” ning si Sorngap manoktok pintu\n“Iya, tunggu sebentar, ada apa bang?” ning boru ni Toke i lao ro sian kamar mandi maranduk-anduk.\nPaida-ida namaranduk i, ibelokkon si Sorngap obar ni Toke niai.\n“Nona, kata toke, sekali, dibelakang pintu!’ ning si Sorngap, motar doma sorai\nMambege obar na songonian, tontu antong marsurak Nona i, sampe tarbege di tokei tu dalanan.\n“Apa lagi???” ning toke i sian nadao\n“Tidak dikasih Nona!” ning si Sorngap inda ra talu\n“Nona, kasih!!!” ning toke i sian nadao\nJia ma mungkin antong ilehen Nona i, kasidunganna bele-bele marsurak kalai ro toke nai, langsung hona pecat si Sorngap sadari i, mantak karejo, mulak tu kampung, mangguris muse mulak songon na biaso.


Pasidingkon Ulaon na Parohon Masalah—Manggoda, Mangulahon Seks na So Patut, jala Pagodanghu Manginum Alkohol\nBibel marisi poda sian Debata na ”hasea mamodai, maminsang, pauliulihon, manogunogu di bagasan hatigoran”. (2 Timoteus 3:16) Tutu do i? Parrohahon ma songon dia Bibel mangurupi godang halak pasidingkon masalah, asa unang parohon jea.\nPAGODANGHU MANGINUM ALKOHOL\nTaingot ma muse si Sophia na dipaboa di halaman onom. Sai diinum do alkohol ala pamarsakhu ibana. Tutu, ndang diorai Bibel hita manginum alkohol. Alai didok di Bibel, ”Unang ma pardongan parminum anggur dohot na hisap tu jagal.” (Poda 23:20, Bibel siganup ari) Molo pagodanghu manginum alkohol, boi parohon sahit, manegai paralealeon, jala godang na mate ganup taon. Alai boi do on ndang masa molo diihuthon poda ni Bibel.\nI ma na diulahon si Sophia. Didok ibana, ”Huboto ma ndang boi alkohol pamagohon arsak ni rohangku. Huulahon ma na didok Pilippi 4:6, 7, ’Unang holsohon agia aha. Alai, pabotohon ma tu Debata pangidoanmu.’ Ganup borngin do marsak rohangku. Martangiang ma ahu tu Jahowa. Hupaboa ma sude na di rohangku jala ndang huboto be aha sibahenonku. Hupangido ma asa unang asingasing pingkiranku. Disi dungo, marsitutu ma ahu manjaga pingkiranku tongtong denggan. Ndang pamarsakhu be ahu mamingkiri sitaononku. Ndang huinum be alkohol. Huhilala ma dame ni roha, jala ndang olo ahu mago i sian diringku.”\nMANGULAHON SEKS NA SO PATUT\nParohon jea dohot hasusaan do mangulahon seks na so patut. Alai, diurupi Bibel do hita asa unang taulahon i. Dipaboa do aha na boi mambahen hita mangulahon seks na so patut, umpamana manggoda dohot manonton film porno. Si Samuel mandok, ”Mura do manggoda borua. Sipata, ndang na lomo rohangku tu borua i. Alai, ala huboto lomo rohana tu ahu, hugoda ma ibana.” Gabe didok angka halak ma si Samuel panggoda, hape ndang songon i ibana. Ujungna, tutu ma ibana gabe panggoda. Maralo do on tu rohana. Didok ibana, ”Ndang denggan manggoda, alana boi mambahen holan dirinta na taharingkothon.”\nDijaha si Samuel ma sijahaon tu angka na poso di situs web jw.org. Dirimangi ma Poda 20:11, na mandok, ”Nang dakdanak [baoa] tartanda do marhite sian angka parulaonna, manang na toman, manang na tigor ulaonna.” Songon dia ayat on mangurupi ibana? Diboto si Samuel ma sala do manggoda. Didok ibana, ”Molo lomo roha ni sasahalak manggoda, ndang boi ibana gabe dongan saripe na denggan. Hurimangi ma, boha ma annon pangkilalaan ni tungganeborungku molo sai hugoda borua na asing. Huboto ma, nang pe mura manggoda, alai sala do i.” Marhamubaon ma si Samuel. Ndang manggoda be ibana, jala boi ma dipasiding seks na so patut.\nAla lomo roha ni si Antonio manonton film porno, molo ndang manat, boi do gabe diulahon seks na so patut. Nang pe nunga marhasohotan, tongtong do ibana manonton film porno. Alai dirimangi si Antonio ma 1 Petrus 5:8. Didok disi, ”Torang ma rohamuna, dungo ma hamu; na maotaot do alomuna, sibolis i, songon babiat na marauang, mangalului sibondutonna.” Didok si Antonio, ”Manang didia pe, adong do gambar porno jala boi leleng longkot di pingkiran. Film porno i sian Sibolis. Jadi sian ayat on, huboto ma film porno i boi mangelaela ahu mangulahon seks na so patut. Saonari huboto ma boi do Jahowa mangurupi ahu ’marpingkiran na ias jala dungo’. Boi ma hubolongkon pingkiran dohot roha na rorang, asa tongtong denggan parsaripeonku.” Boi do si Antonio mambolongkon hasomalan na rorang. Ujungna, ndang parohon jea be parniulaonna.\nSian on taboto, diurupi Bibel do hita mambolongkon hasomalan na rorang na parohon jea dohot hasusaan. Alai, songon dia do bahenonta molo hasomalan na so denggan i maol tabolongkon? Taulas ma songon dia Bibel mangurupi hita.\nDiurupi Bibel do hita mambolongkon hasomalan na parohon jea\nPasidingkon Ulaon na Parohon Masalah


1 KORINT 10:1-13 - Official Site Of Huria Kristen Indonesia\n1 KORINT 10:1-13\nDAI JALA IDA HAMUNA DENGGAN BASA NI JAHOWA\nDi bagasan kerangka parsagi ni surat 1 Korintus, tarrajum do turpuk Epistel on tu sub-bagian poda taringot tu juhut naung pinelehon tu begu (8:1-11:1). Dipasingothon do i mardomu tu sada upacara ni parbegu na margoar misterion. Disi, dipelehon angka halak parbegu i do pelean na marmudar (pinahan) tu na angka na pinardebatanasida. Mangihuthon haporseoan nasida, disi dipelehon pelean i, secara magis dan rahasia pintor saor do angka debata tu juhut i. Dung i, dipangan nasida ma juhut i. Marhite na manganhon i, laos dihaporseai nasida ma na gabe saor do tu nasida angka debata. Deba sian juhut pelean i diboan do tu onan jala digadisi disi. Sangkapna disi, asa angka na so boi mandohoti upacara pamelean i boi ma manuhor dohot manganhonsa gabe dohot jumpangan di parsaoran na tu angka na pinardebatanasida i. Mardomu tusi, tubu ma sungkunsungkun di roha ni ruas ni huria Korintus na mandok, “Boi do halak Kristen mandohoti upacara misterion i? Dung i, boi do tuhoron jala panganon juhut na dipelehon di upacara i na diboan tu onan jala digadis disi?” Sabagian sian nasida angka na targoar na gogo manang na jongjong di rohana mandok, “Boi.” Alasan nasida, na parjolo: Ndang adong begu di tano on (pat.1 Kor. 8:4) Hombar tusi, ndang adong agia aha na manjalo dohot na sorop tu juhut i; sandok juhut sambing do i na so sala panganon. Alasan paduahon: Pangantusion na sala taringot tu haluaon. Didok rohanasida, ala naung dipalua Kristus i nasida sian sude huaso dohot hagogoon, nunga bebas be nasida mangulahon saluhut, bebas mandohoti upacara misterion, bebas manuhor dohot manganhon juhut pelean na digadis di onan, bebas pasaorhon diri tu angka ulaon hajahaton dohot haronsamon. Ndang sala i, ai holan daging i do na mangulahon i, ndang dohot anggo tondi naung malua i. Alai na sabagian nari sian ruas ni huria i mandok, “Ndang boi.” Angka nasida on, ndang sahat dope tu pangantusion di hasoadongon ni begu di tano on. Ala ni i dihaporseai do na adong do na manjalo jala na saor tu juhut pelean i. Gabe mabiar ma nasida mandohoti upacara misterion i, jala ndang olo manuhor dohot manganhon juhut pelean na digadis di onan i. Boha do ia pandok ni si Paulus? Manguduti alusna naung dipasahat di ujung ni bindu 8, di turpuk on dohot di pudina, dipatangkas si Paulus do pingkiranna taringot tusi.\nPorlu botoonta muse ia, ngolu dohot haluaon na tajalo holan ala asi ni roha ni Debata do. Alai na gabe parsualon; boha do pola ni Barita Nauli na boi gabe standard dibagasan ngolu ni hajolmaon jala na gabe hagogoonta laho mandalani ngolu sahat ro diujungna? Boha do standard na? Jala standart na songon dia do? Mansai ringkot do nian gogo i; sai luluan ni jolma do hagogoon. Nang sian gogo ni pamatang, hagogon ni arta, hagogoon ni bisnis, hagogoon ni datu, dna. Mansai ringkot do hagogoon alai ndada sudena i martujuan tu na denggan. Alai mansai godang do hagogoon namangagohon, ia so molo hagogoon ni portibi on na manait roha ni jolma i gabe mandao sian adopan ni Debata? siparungkilhononhon do i! Ai ia hagogoon mansai ringkot do dihaporluhon laho mandalani ngolu, siala ia so adong hagogoon, mansai maol do jolma i martahan dibagasan ngoluna. Alai molo gogo ni portibi on parsatongkinan do ndang manongtong, tu dia ma lapatan ni i? Dung tadingkononta portibi on, margogo do hagogooon na tadok ondeng laho paluahon? Dison ma parsualonna na tung andul marasing sian hagogoon ni Barita Nauli. Ala hagogoon ni Barita Nauli (Euanggelion) na nidokna dison ima hagogoon (barita las ni roha) na mandok hapintoranta ima holan marhite Hata Ni Debata.\nHapintoran i ingkon jaloonta do imarhite haporseaon, hapintoran i mansai ringkot jaloon gabe jati diri ni ngolu, jala gabe standard ni ngolu hakristenonta. Siala holan ido dalan hagogoonna paluahon manisia manjalo panobusion. Ndada ala ni gogo na asing! Dipangantusion ni Hata ni Debata, ia haluaon i ndada sian usaha ni jolma i, alai sabalikna, siala asi ni roha ni Debata sambing do. Nunga sahat tu hita Barita Nauli i. Alai na gabe parsualaon; sadalan do na pinangido ni HATA ni Debata dohot parngoluonta siganup ari?\nHita saluhutna na hinaholongan dibagasan Jesus Kristus! Dibagasan ngolu hakristenonta, jotjot do tarbortik dirohana pangantusion na sala taringot tu Haluaon. Didok rohana molo nunga tardidi, bah….otomatis ma nunga dipalua ibana. Molo mandohoti Ulaon Na Badia, bah…nunga sesa be angka dosa. Molo ringgas tu parmingguan dohot partangiangan; nunga sada tudutudu ni halak naung mangolu di haimbaruon jala dihilala parbue ni haporseaon nang hamumuba ni rohana. Sandok dirohana, molo nunga diulahon sude rutinitas i, nunga sae holan i. Alai dungkon na mandalani ngolu siganup ari ditonga ni masyarakat? Berengonna ma kenyataanna na godang do tantangan na mangambati haporseaonna.\nHita na hinaholongan dibagasan Jesus Kristus; songon i do pangantusion na pejet taringot tu haporseaon? Jala aha do lapatanna molo Barita Nauli i gabesada hagogoon na ro sian Debata? Molo sai muramura hita mangalapati haluaon na pinaandar ni Barita Nauli i, boi do gabe ndang ringkot be Barita Nauli i gabe sada hagogoon ni haporseaon di halak Kristen. Pangantusion na lilu i masa do ditongatonga ni huta Korint uju i taringot tu haluaon. Ido alana Apostel Paulus paingothon nasida; ai ia asi ni roha ni Debata marhitehite haluaon ingkon gabe dasor ni ngolu haporseaon nasida.\nDibahen Apostel Paulus ma tudosanna tu Halak Israel uju di Padan Na Robi; didok ndada sude halak Israel bongot tu tano Kanaan. Naeng paingoton ni Apostel Paulus jala di patingkos pemahaman nasida; na masa sisongon i boi masa di huria na adong di Korint, molo ndang diharingkothon nasida mangolu dibagasan habadiaon. Ala ni ima asa unang neang jala langgus roha nasida manjalo haluaon nasian Debata na mangalehon i tu nasida. Siala ni i do, ndang tingkos nasida mangolu songon pangalaho ni angka jolma na dihumaliangna; na gok pargadombuson, hahormuson, manomba debata sileban, ganaganaan, angka panipu, maroharoha, marmungutmungut, jala holan mangalului hasonangan na boi margogoihon ngoluna di portibi on.\nNuaeng; boha do hita mangantusi molo Barita Nauli i nagabe hagogoon ni Debata laho paluahon hita? Jala boha do asa gabe standard ni haKristenonta? Lapatanna: ndang boi hita mangganti haluaon na nilehon ni Debata tu hita siala ni alasan na so marimpola. Ala arga ni haluaon i ndada na muramura i etongon, ido umbahen na mampu hita mangadopi angka pangunjunan dibagasan ngolunta dibagasan hadaulaton ndang marmungutmungut. Molo sanga do hita manggonti haporseaonta i dohot santopik hasonangan ni portibi. Ala ni i tongtong ma hita satia mandalani ngolunta marhite ragam ni angka ulaon dohot na gabe prestasi ni ngolunta, sahat tu na tau hita margogo dibagasan Tuhan i na mangalehon las ni roha na manongtong.\nHahonaan ni Jamita\nMolo dirajumi jolma i dirina porsea huhut dipintori Debata, ingkon tarida do i dipanggulmiton ni ngolu siganup ari. Songon sada tudosan: Ianggo halak naung pinintoran ni Debata tudos do i tu halak naung ias jala marbaju na bontar na mansai saksak situtu. Tontu jolma na songoni ndang olo be jumonok tu gambo manang angka na boi mambaen rotak paheanna. Marisuang do didok dirina porsea tu Debata hape parniulaonna mansai dao dope sian hasintongan ni Debata, isarana: sai dieahi dope pangomoan na so torbang (korupsi, mandobo, manghaliangi na so artana, mangotootoi halak), sonang rohana diparjujian, parmabuhon, parbadaan, dna.\nHea do ra hita mambege pandohan; “Mana ada kucing yang menolak ikan asin?” sintong do pandohan i. Molo tapeakhon santopik gulamo i dijolo ni huting, ndang pola piga menit, nunga suda habis i sude. Laos songon i do dosa i; diboto sibolis i do angka dia do na tumabo di roha ni jolma i. Ido umbahen angka pangunjunan i ni dosa i ndada hea i angka na so tabo. Jala ditingki ro dosa i manait rohanta, disi ma jolma i tarunjun laho mandaisa. Ido umbahen ditingki madabu tu bagasan dosa, jotjot jolma mandok “khilaf” atau “abis enggak tahan, sih. “Ala ni i dipaingot Apostel Paulus ndada boi Debata unjunan. Asa unang lupa hita dipudi ni dosa na mansai tabo berengon i, adong muruk ni Debata tu hita. Ala i na mampu do hita mangadopi pangunjunan i ala diboto Debata do angka kemampuanta; jala disi ma hita ro mangido pangurupion dohot hagogoon sian Debata asa tartaon hita namasa pangunjunan dihita jala dilehon dalan laho haruar sian pangunjunan i. Jala mardonganton Debata monang ma hita maralohon sibolis dohot pangunjunan i. Goar ni minggunta ima Minggu Okuli: Sai mangaranap do matangku tu Jahowa; asa sai taingot tongtong mangido asi ni roha ni Debata di tingki ro angka pangunjunan dbagasan ngolunta asa margogo haporseaonta mangadopisa songon topik ni minggunta na mandok: Dai jala Ida hamuma Denggan basa ni Jahowa. Asa di angka na porsea dibagasan Jesus Kristus sai mangaranap mida Jahowa pardengganbasa i, na tuk manaluhon sumbia ni si bolis dohot hamatean. Jala margogo situtu do angka tangiang ni partigor molo dihaburjuhon. Amen (MBW)\nPrevious Article 1 MUSA 15:1-12, 17-18\nNext Article 2 Korint 5 : 16 – 21


Petrus Marulak Sitohang: MATAUT HUSUKKUN MA HO...\nDi Bintan torop do nuaeng on angka halak bangso na asing marula-ulaon: gumodang mai halak Cina (sian Singapur, Malaysia, manang sian Cina); halak India songon si Rajinder Sukumaran i; sian Pilippina, songon si Leonardo Panganjagal, manang halak sian Eropa songon si Daniel Goodman i.\nMansai godang do na gabe persoalan alani masalah bahasa dison. Ikkon do adong sada hata na dijalo sude jolma songon hata pengantar, ima marhata Inggris.\nAlai tahe dang sude jolma na malo marhata inggris kan. Marsimaloi do sahalak sian na deba marsiajar hata Inggris on. Dang holan halak bangso Indonesia, par karejo bangso asing (expatriates) pe godang do na so umboto malo mar hata Inggris...\nNa di ari Senin na salpu jumpang ma au dohot si Deng Ching Qong (jaha: Teng Cing Cong). Huroa na baru mulak cuti do ibana sian hutana di Cina daratan. Somal do si Deng on margait tu iba nang pe godangando dang niantusan hatana, suang songoni hatahu dang diantusi ibana.\n"Hi Deng, long time not see you? Where have you been?" nikku manukkun si Deng tikki jumpang hami di lobby ni kantor nami (Lapatanna Ale Deng, nungnga leleng dang haidaan ho. Na sian dian do ho saleleng on?)\n"Oh yaaa...wat?" ninna si Deng on mulak manukkun au.\n"I meant...... I...... did not..... see.... you for.....these...few....days. Where.... did.... you... goo..O? nikku manukkun nenget-nenget (Dang tarida ho piga-piga arion. Natudia do ho lao?)\n"Oh yahhh.... I'm hierrrrR. Don you si....? ninna mangalusi...(Oh ido... Di son do au... Dang dibereng ho?)\n"Mabaor ma begu tu lombang an.... mataut husukkon ma ho..." nikku dibagas rohakku pittor maninggalhon si Deng.\nMonang Naipospos said...\nRa nadietong ibana do sungkun2i "dang huida ho apala otik sadri on" :D\nSunday, June 08, 2008 6:25:00 PM\nSo huboto lae.... Nang pe nungnga lobi sataon ibana tinanda tong do tung maol hian si Deng on mar hata Inggris...\nAlai ipe tahe nungnga dumenggan saotik. Tikki baru marsitandaan hami taon na salpu, ikkon dohot do sude tangan niba mambahen gerakan songon na naeng si dokhonon baru pe asa songonna "nyambung" alias "bahasa tarzan"...\nMonday, June 09, 2008 1:25:00 AM


Marlas ni Roha di Tingkinta Saonari\nJoujou Paboahon | No. 3 2019\nJAHA DI BAGASAN HATA Adhola Afrikans Albania Amhara Arab Armenia Aukan Aymara Azerbaijani Azerbaijani (Sirilik) Bahasa Isyarat Rusia Baoule Bashkir Bassa (Kamerun) Batak (Karo) Batak (Toba) Biak Bikol Bislama Bolanda Boulou Bulgar Cebuano Cheska Chichewa Chin (Hakha) Chitonga Chitonga (Zimbabwe) Chitumbuka Chiyao Chokwe Chol Chuuk Cibemba Cina Kanton (Tradisional) Cina Mandarin (Disederhanakan) Cina Mandarin (Tradisional) Cinyanja Citonga (Malawi) Dangme Denmark Douala Drehu Efik Esti Ewe Farsi Fiji Fon Ga Garifuna Georgia Greenland Guarani Gujarati Gun Hata ni na Ngungu di Amerika Hata ni na Ngungu di Brasil Hata ni na ngungu di India Hata ni na ngungu di Italia Hata ni na ngungu di Korea Hata ni na ngungu di Kuba Hata ni na ngungu di pilipina Hausa Heber Herero Hiligaynon Hindi Hiri Motu Hmong (White) Iban Ibanag Igbo Iloko Indonesia Inggris Islan Isoko Italia Jawa Jepang Jerman Jerman Rendah Kabiye Kannada Karen (S'gaw) Katalan Kazak Kekchi Kikaonde Kikongo Kikuyu Kiluba Kimbundu Kinyarwanda Kirghiz Kiribati Kisonge Kongo Korea Kreol Haiti Kreol Mauritius Kreol Seychelles Kriol Belize Kroasia Kurdi Kurmanji (Sirilik) Kurdis Kurmanji (Kaukasus) Kwangali Kwanyama Latvi Lhukonzo Lingala Lituavi Luganda Lunda Luo Luvale Magyar Makedonia Malagasi Malayalam Malta Mam Mambwe-Lungu Marati Marshall Maya Mbunda Melayu Mizo Mongol Moore Myanmar Nahuatl (Guerrero) Nahuatl (Huasteca) Nahuatl (Puebla Utara) Nahuatl (Tengah) Ndau Ndebele Ndebele (Zimbabwe) Ndonga Nepali Ngangela Nias Niue Norwegia Nyaneka Nzema Oromo Ossetia Pangasinan Papiamento (Aruba) Papiamento (Curaçao) Pijin Pulopulo Solomon Polski Ponape Portugis Portugis (Portugal) Prancis Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Rumania Rundi Runyankore Rusia Rutoro Samoa Sango Saramaccan Sepedi Serbia Serbia (Romawi) Sesotho (Afrika Selatan) Sesotho (Lesotho) Setswana Shona Sidama Silozi Sinhala Slovak Sloven Spanyol Sranantongo Suomi Swahili Swahili (Kongo) Swati Swedia Tagalog Tahiti Tajik Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tonga Totonac Tshwa Tsonga Turki Tuvalu Twi Tzeltal Tzotzil Ukraina Urhobo Uruund Uzbek Uzbek (Romawi) Vietnam Wallis Waray-Waray Wayuunaiki Welsh Wolaita Xhosa Yap Yoruba Yunani Zande Zapotec (Isthmus) Zapotec (Lachiguiri) Zulu\nDI SADA tingki, ndang adong be jolma na marsahit, matua, jala mate. Boi do dapotmuna hangoluan sisongon i! Alai, godang do parsoalan dohot hasusaan na diadopi angka jolma saonari. Adong do na boi mangurupi hamu? Bibel boi do mangurupi hamu asa marlas ni roha di tingkinta saonari. Taulas ma angka hasusaan na diadopi jolma jala songon dia Bibel boi mangurupi.\nMARLAS NI ROHA DI ANGKA NA ADONG DI HAMU\nPoda sian Bibel: “Unang ma holongan di hepeng hamu, alai las ma rohamuna di angka na adong di hamu.”—Heber 13:5.\nSaonari, godang do angka barang na baru jala didok halak ingkon adong do i di hita. Alai Bibel mandok, boi do hita tongtong marlas ni roha “di angka na adong” di hita. Songon dia carana?\nPasiding ma “holong ni roha tu hepeng”. Ala “holong ni roha tu hepeng”, godang jolma saonari ndang manarihon dirina, keluargana dohot angka donganna. Adong muse na gabe roa pangalahona. Na asing, gabe ndang arga be dirina. (1 Timoteus 6:10) Sasintongna, ndang marbisuk nasida disi! Alana, molo halak na holongan di hepeng ndang boi sonang ngoluna.—Parjamita 5:9.\nUmmarga do jolma sian angka barang. Tutu, boi do marguna angka barang. Alai ndang boi angka barang i mangkaholongi manang mangargai hita. Holan jolma do na boi mangulahon i. Molo adong “aleale”, boi do i mangurupi hita asa marlas ni roha.—Poda 17:17.\nPODA SIAN BIBEL BOI MANGURUPI HITA ASA MARLAS NI ROHA DI TINGKINTA SAONARI\nMARTAHAN NANG PE MARSAHIT\nPoda sian Bibel: “Las ni roha, i do ubat na dumenggan.”—Poda 17:22, Bibel siganup ari.\nSongon “ubat na dumenggan”, las ni roha boi mangurupi hita martahan tingki marsahit. Alai songon dia hita boi marlas ni roha tingki marsahit?\nTongtong ma mandok mauliate. Molo sai hasusaanta sandiri do na tapingkiri, gabe lam susa do tahilala ganup ari. (Poda 15:15) Alai didok Bibel, “tongtong ma hamu mandok mauliate”. (Kolosse 3:15) Mandok mauliate ma hita tu angka na denggan na adong di ngolunta, songon pemandangan na bagak, lambok ni alogo, dohot burju ni roha sian halak na tahaholongi. On boi mambahen hita marlas ni roha.\nMangurupi halak na asing. Nang pe marsahit, boi do taurupi na asing. Alana, “umlas do roha ni halak na mangalehon sian na manjalo”. (Ulaon ni Apostel 20:35) Tingki didok halak mauliate tu hita ala nunga taurupi, gabe las do rohanta jala ndang sai tapingkirhon be hasusaanta sandiri. Boi do tabahen lam denggan ngolunta tingki taurupi halak asa mandapot hangoluan na dumenggan.\nPoda sian Bibel: “Asa diboto hamu dia na rumingkot.”—Pilippi 1:10.\nMolo suami dohot istri ndang jotjot rap, boi do i manegai parsaripeon ni nasida. Ingkon diharingkothon suami dohot istri do parsaripeon ni nasida jala ingkon i do sada na rumingkot di ngolu ni nasida.\nRap mangulahon angka ulaon. Bahen ma rencana asa boi hamu rap di sada ulaon. Bibel mandok, “Dumenggan do dua halak sian apala holan sahalak.” (Parjamita 4:9, Bibel siganup ari) Alani i, boi do hamu rap mangalompa, rap mangan, manang rap mangulahon angka ulaon na asing.\nPatudu ma holong tu dongan saripemuna. Didok Bibel, ingkon dipatudu suami dohot istri do holong jala ingkon diargai do dongan saripena. (Epesus 5:28, 33) Burju jala lambok ma hamu tu dongan saripemuna. Manang, boi do dilehon hamu hadiah tu ibana. Tontu, holan tu dongan saripena do suami dohot istri boi mangulahon hubungan seks.—Heber 13:4.\n“UJUNGNA, GABE HUBOTO MA TUJUAN NI NGOLUNGKU!”\n—Songon na dipaboa si Ryoko Miyamoto sian Jepang.\nSusa do ngolunami ganup ari. Jotjot do suamikku mabuk jala ndang adong na olo mangalehon karejo tu ibana. Ndang disarihon ibana ahu dohot opat ianakhonnami. Nang pe marsitutu ahu karejo, alai hira na so boi be muba ngolunami on. Gabe didok rohangku ma, ‘Na songon on do takdirhu, manang na dihukum do ahu alani dosangku di tingki naung salpu?’\nDung i, ro ma Sitindangi Ni Jahowa tu jabungku. Burju do ibana, jala las do rohana paboahon barita taringot Harajaon ni Debata dohot hangoluan salelengna. Ditogihon ma ahu marsiajar Bibel. Huparsiajari ma na tutu do adong Debata. Jala huboto ma na marbisuk, tigor, jala parholong do Ibana. Huparsiajari ma muse aha na masa tu halak naung mate, jala hasusaan na huadopi i ndang alani takdir.\nGabe huboto ma muse cara asa boi marlas ni roha, i ma molo marale-ale dohot Debata. Dipatogu jala tarapul do rohangku dung mamboto hasintongan na di Bibel. Ujungna, gabe huboto ma tujuan ni ngolungku!\nHasintongan Taringot Hamatean\nNa Dibahen Jolma Laho Paganjangkon Umur\nLaho Mangolu Salelengna do Jolma Ditompa\nBoasa Gabe Matua Hita Jala Mate?\nManaluhon Hamatean—Songon dia Carana?\nSongon dia Hamu Boi Mandapot Ngolu na Dumenggan?\nText Sipilliton unduhan buku digital JOUJOU PABOAHON No. 3 2019 | Holan Songon On do Parngoluon On?\nNo. 3 2019 | Holan Songon On do Parngoluon On?\nJOUJOU PABOAHON No. 3 2019 | Holan Songon On do Parngoluon On?\nJalo ma Poda Sian Debata Asa Martua


Jamita Minggu Hatopan, Minggu VI Dung Trinitatis, 28 Juli 2019 "Marhamonangan Raphon Tuhan i" (Panguhum 7: 2-9) Pelita Batak Online\nDi tongatonga ni hajolmaon mamungka sian bona ni bonana adong do haporseaon na mandok ndang mardalan sandiri jolma i di hangoluan on. Adong do donganna jolma rap mangolu jala rap mangula dohot ibana. Adong nang na asing di humaliangna. Jala adong do na so tarida di duru ni dirina. Na so tarida i di angka ilmuwan boi taida marhite angka alat-alat teknologi, isara microscope dohot angka alat-alat na asing na boi marnida angka bintang, planet nang galaksi pe tahe. Laos di angka na marhaporseaon na adong na adong Debata na mangula di duru ni diri ni jolma i.\nAsing ni Debata dihaposi na adong do nang angka tondi na so tarida. Di hita parugamo tahaporseai do na mangula do huaso ni Debata manjamothon portibion, ia so mangatur pardalan ni portibion. Diurupi Debata do angka jolma i di hasiangan on. Diurupi Ibana do angka na mangoloi Ibana di ngolu on. Dipatau jala diurupi Debata do angka na patupahon na denggan di portibion saurdot tu lomo ni rohaNa, i ma na denggan tu donganna jolma nang tu angka na tinompa ni Debata na asing. Ndang dung dipasombu Debata angka na mambahen lam denggan ngolu ni jolma i, lam tigor, lam mardohar ngolu ni jolma i di bagasna/keluargana nang tu angka na di humaliangna.\nUju mangadopi tantangan nasida ro do Debata mangalehon habisuhon, inspirasi, dohot angka dalan-dalan na gok halongangan, na so tinagam ni na porsea i, na manguba tantangan, hamaolon gabe peluang, kesempatan na mansai uli. I do dihaposi na porsea i. I do umbahen na sai dihatahon angka na porsea di pangurupion ni Debata i do angka denggan basa ni Debata di ngoluna. Di Bibelta on, i do na sai dipaposhon Debata tu angka na manghaporseai Ibana. I do digurithon angka na porsea i di Bibelta on.\nI do na diondolhon dohot dihatindangkon hata ni Tuhanta di Panguhum 7: 2-9 na mandok na mangula do Debata di pardalanan ni sada bangso pinillitNa i, ma bangso Israel naung pinaluaNa sian parhatobanon Misir jala na tongon ditogutogu Ibana masuk tu jala mangolu di Tano Palestina na pinasahatNa tu nasida, termasuk ma di na mangadopi partontangan maradophon angka na so manghalomohon nasida, na marporang dohot nasida.\nGariada dipatuduhon hata ni Debata naung tajaha di Panguhum 7:2-9 i songon on: Sapala dohot Debata manogonogu dohot mangurupi nasida di sintasinta nasida songon sada bangso, pola do dohot Debata tangkas do Debata mangaturhon dohot patuduhon angka dalan na so tardodo jala na so tarantusan ni pingkiran ni jolma, alai na mansai bisuk di roha ni Debata manghamonangkon bangsoNa mangadopi tantangan niadopannasida. Dia ma angka dalan i?\nI ma na mangihuth on: Dirupi Debata do uluan ni bangso Israel, i ma Panguhum Gideon mangadopi musu na tumoropan godangna sian halak/sordadu ni Israel i sandiri, jala na gumogo/terlatih marporang sian nasida. Laho patuduhon hagogoon ni Debata na gumogo sian hagogoon ni soldadu ni musu i, diurupi Debata ma uluan ni bangso i mandok na mangihut on: "Ia di Debata ndang torop ni soldadu na ringkot manghamonangkon partontangan, alai pos ni roha tu hagogoon ni Debata do. Ndang ingkon dos tu torop ni halak Midian(jumlahnyaseperti belalang, ayat 12) torop ni halak Israel laho mangalo bangso Midian, ndang 30.000, ndang ndang 10.000, alai tuk do holan 300 halak. Jala laho mamillit 300 halak sian 10.000 halak na rade marporang i, sada ulaon na mansai maol situtu, diurupi Debata do si Gideon i, i ma mamillit sian nasai toropna:\nNdang na minum mandilat aek, ndang na manginum unduk, alai na manginum sian tanganna. Holan dalan do i tu si Gideon mananda ise naung dipillit Debata mangadopi musu i, ndang apala na marasing hatauon ni sude na 10.000 halak I, angka na barani. I ma habisuhon na sian Debata: Laho mangadopi partontangan na balga di ngolu on, ndang torop ni halak, ndang hapistaranta, ndang hagogoonta, alai hagogoon ni Debata do sipangasahononta. Diurupi Debata do si Gideon mamillit dia ma sitoluratus halak i. Taida tangkas di udut ni turpuk on, atik pe holan 300 halak do na marporang maradophon bangso Midian, alai monang do nasida dibahen Debata. Tarbahen sahalak do mangadopi 450 halak. I ma molo Debata na mamangke na sahalak i. I ma molo Debata do na patauhon na sahalak i.\nBoasa ma di partingkianta sinuaeng apala i mamanghulingi hita ruas ni Huria Kristen Batak Protestan di tingki on, di Era Revolusi Industri Napaopathon nuaeng?\nDi hita halak Kristen Batak, mamungka sian bona ni Hakristenonta sahat tu tingki on, di bona pasogot nang di parserahan di sandok Indonesia Raya on nang di duru ni Indonesia on, tahoposi do, jala sai dibaritahon angka naposoNa do tu hita, na marhagogoon do Debata mandopang angka na manghaporseai Ibana. Nunga diida angka ruas ni hurianta hagogoon dohot habisuhon ni Debata patauhon nasida mangadopi tantangan di ngolu on, di na mandungdung angka sinta-sinta nasida na denggan. Nang na so marsikkola na timbo pe boi do dipatau ibana gabe tarpasupasu jala gabe pasupasu di ngolu on, lam ma angka na marsikkola na timbo na marhaposan tu Ibana. I do umbahen na sai dihalashon angka anak ni halak Kristen Batak na putus singkola na mangaranto di taon 70-an ruar sian Bona Pasogit mangendehon ende ginurithon ni Amanta Tagor Tampubolon, tangiang ni sahalak Ama: Putus Sikkola. (Patudos ende ginurithon ni Brigjen S. Simatupang, Anakkonku na burju, na manurathon tangiang i tu Debata Mulajadi Nabolon.). On ma angka hatani ende i: "Unang marsak ho, Amang Sinuan Tunas.\nAla naung sude gogo au. Putus Sikkola ho hasian Nalaguuuu/Laho ma ho Amang, marjalang tu na dao, Na lao ma ho o tondingku, Borhat ma damang tu luat na leban. Ref. Tangiangki ma amang, na mandongani ho di luat na dao. Anggiat bolas ho, dapotho niluluanmu Amang. Molo tung na sahat ho Amang, tu na sinintasinta ni roham, tongos surat paboa baritam, lao paposhon rohangki Amang. Tongos surat paboa baritam, lao paposhon rohangki Amang."\nParpudi on, ndang Ama i be na martangiang di roha ni parende na asing di ujung ni abad pa -20-hon dohot bona ni abad pa-21-hon, alai Dainang i. Dakka Hutagalung: "Tangiang ni dainang i, naparorot tondingki, manang di dia pe au, manang dia pe au, tongtong do diramoti/Nang sipata sala au, tartuktuk au di langkangki, diboan ho di tangiangmu, diboan ho di tangiangmu, Inanghu na burju/Ref. Hudai na tonggi, di parngoluon on, upah ni lojami, humophop gellengmon. Mauliate ma Inang, di sasude pambahenmi, penggeng sari matua, penggeng saur matua paihutihut hami."\nMarhagogoon do tangiang i di angka na porsea, dalan mangido tu Debata asa dilehon Debata habisuhon dohot hagogon mangadopi tantangan ni ngolu. Nunga taida i di angka dalandalan ni ngolunta.\nAlai nuaeng on, hamu angka Dongan, nunga sahat hita tu na ginoaranna Era Revolusi Industri Napaopathon, i ma Internetisasi segala sesuatu (Internetisation of Things), jala robotisasi ni angka ulaon ni jolma i marhite penggabungan ni sude angka naung didungdung hajolmaon i di Revolusi Industri Naparjolo (Mesin Air dan Uap), Napaduahon (Listrik), dohot Napatoluhon (Elektronik dohot Informasi). Napaopathon nuaeng (Sistim-sistim Cyber Fisikal). Mangihuthon Presiden ni Forum Ekonomi Dunia, Klaus Schwab, on do ia impola ni Era Revolusi Industri Napaopathon i:\n"Dimungkinkannya miliaran orang terhubung oleh perangkat mobile (gadget) dengan kekuatan memprosesnya, kapasitas menyimpan, dan akses ke pengetahuan yang tidak pernah ada sebelumnya adalah tidak terbatas. Kemungkinan-kemungkinan ini akan digandakan oleh pencapaian-pencapaian baru teknologi yang sedang muncul di dalam bidang-bidang inteligensi artifisial, robot, dan hal-hal yang diinternetkan, kenderaan-kenderaan mandiri tanpa manusia, pencetakan tiga dimensi, teknologi nano, bioteknologi, ilmu pengetahuan tentang materi-materi, dan quantum computing. ...inteligensi artifisial ada di sekitar kita, dari mobil-mobil yang menyetir sendiri pada tenaga-tenaga pembantu yang memaya dan alat perangkat lunak yang menerjemah dan menginvestasi.\nPerkembangan yang meyakinkan telah dibuat dalam inteligensia artifisial pada tahun-tahun terakhir, yang didorong oleh peningkatan yang berlipat ganda dalam kekuatan komputer dan ketersediaan data dalam jumlah yang sangat besar, dari perangkat lunak yang digunakan untuk menemukan obat-obatan baru, pada algoritma yang digunakan untuk memprediksi minat kultural kita. Fabrikasi, teknologi dan perancang maupun arsitek digital tengah menggabungkan rancangan komputasional, manufaktur penambah, materi-materi keinsinyuran, dan biologi sintetis untuk melakukan suatu tindakan pionir terjadinya simbiosis di antara organisme mikro, tubuh kita, produk-produk yang kita konsumsi, dan malah gedung-gedung tempat tinggal kita." Jala mangihuthon Yuval Noah Harari di bukuna, Yuval Noah Harari, Homo Deus: A brief History of Tomorrow (London: Harvil Secker, 2015/2016, hlm. 281-397) ala ni pistar ni jolma i hatauon ni jolma i nunga ditaluhon na tinompa ni jolma i be, i ma robot, sistim hapistaran na binahen ni jolma i, artificial intelligence na mamangke sistim algorithma.\nAla ni i, marhite angka teknologi i lam tuk ma jolma i mangatasi angka tantangan ni ngolu i. Marhite angka na binotona i ma jolma i mandungdung angka sintasintana. Ndang be ringkot pangurupion ni Debata.\nDi partingkian na songon i ma nuaeng hata ni Debata na di Panguhum i mamanghulingi hita ruas ni Huria Kristen Batak Protestan. Sungkunsungkun nuaeng tu hita, i ma: Hot dope hita mangasahon dohot mardonganhon Debata di ngolunta nuaeng nang di na lam malo jolma i mandungdung na sinitasintahonna marhite parbinotoanna sandiri? Manang nunga tadok be di bagasan rohanta: "Ala saleleng on ndang huida hagogoon ni Debata di ngolungku, ba nunga tingkina ahu mansohot sian na manghaposi Ibana di ngolu on?" Manang "Atik pe saleleng on nunga hudai hataridaan ni hagogon dohot habisuhon ni Debata mandompang ngolungku, alai ala nuaeng nungan umpistaran kemampuan teknologi biologi nang teknologi medis nang angka parbinotoan na asing i manggurupi ahu mandungdung sintasintangku, dao gumogo sian jala dao umbisuk sian Debata na husomba saleleng on, ba nunga boi ahu meret sian haporseaonku saleleng on na marhaposan tu Debata. Gariada, molo tung gabe umposan rohangku tu kemampuan teknologi i sian kemampuan ni Debata, ndang pola beha I?" I do dohononta?\nManang balikna i do dohononta: "Denggan do jala pasupasu ni Debata do molo lam malo jolma i, hita on mangantusi dohot marnampunahon ilmu pengetahuan na mambahen ummura jolma i mangalului dohot mandungdung na ringkot di ngolu on. Pangkeonku ma angka i. Alai hot do ahu marhaporseaon na molo rap, molo mardonganhon Debata ahu, boi do ahu dumenggan mandungdung angka na denggan na huparsintasinta di ngolu on, mamangke angka parbinotoan ni jolma i."\nManang songon na hinaposan ni panurat ni buku Panguhum i do sipeoponta nang di tingki on?(*)\nOleh: Pdt Dr. Robinson ButarbutarDi pardalanan ni ngolu dohot ulaon ni Debata di portibion sai dipangke Ibana do angka jolma na tinompaNa i mangula rap dohot Ibana pasauthon angka sangkapNa mansai uli\nJamita Minggu V dung Trinitatis, 1 Juli 2018 Evangelium: Markus 16: 14-20 "Mamaritahon Barita Nauli tu nasa Natinompa"\nNdang mansohot turgas mamaritahon barita na uliSian di bonana i sahat tu nuaeng, sian abad parjolo dung hehe Jesus Kristus sian hamatean sahat tu na naung hundul Ibana di siamun ni Debata Ama i di ban\nJamita Evangelium, 12 Mei 2019, "Mian di bagasan Jesus Kristus asa Marparbue", Johannes 15: 1-8, Minggu Jubilate\nOleh: Pdt Robinson Butarbutar, STT HKBPTingki ndang ndang adong dope media komunikasi ni angka peduduk ni portibion marhitte Internet andorang so taon 1950-an, marungkil do ama dohot ina nang angka da


Angka Ise do Aleale ni Debata?\nJesus Kristus anak ni Debata jala alealeNa na solhot, na dihaholongi. Andorang so gabe jolma ibana di tano on, nunga sada surusuruan na gogo Jesus di surgo. (Johannes 17:5) Dung i, ro ma ibana tu tano on laho mangajarhon hasintongan taringot Debata tu angka jolma. (Johannes 18:37) Dilehon ibana do ngoluna laho paluahon angka jolma na mangoloi Debata sian dosa dohot hamatean. (Rom 6:23) Saonari, Jesus nunga gabe raja di Harajaon ni Debata, sada pamarentaon na di surgo na laho mambahen Paradeiso di portibi on.—Pangungkapon 19:16.\nAngka surusuruan na burju tong do aleale ni Debata. Andorang so adong dope portibi on nunga ditompa angka surusuruan di surgo. Ndang ditompa nasida songon jolma di tano on. (Job 38:4-7) Marloksaloksa do angka surusuruan. (Daniel 7:10) Angka aleale ni Debata na di surgo on marlomo ni roha asa marsiajar hasintongan ni Jahowa angka jolma.—Pangungkapon 14:6, 7.\nAdong do aleale ni Debata di tano on; digoari do nasida angka sitindangiNa. Sahalak sitindangi di pengadilan, manghatindanghon angka aha na binotona taringot sasahalak manang na asing. Angka Sitindangi Ni Jahowa manghatindanghon aha na diboto nasida taringot Jahowa dohot lomo ni rohaNa. (Jesaya 43:10) Songon angka surusuruan, angka Sitindangi lomo do rohana mangurupi hamu marsiajar taringot hasintongan ni Jahowa. Nasida pe marlas ni roha molo hamu gabe aleale ni Debata.


BAYOSUTI: SR Sada\nSIAN jaean… ima sian Musojid Raya Lamo nadi Pasar Kotanopan tarbegema tu suping niba adong na mangaji-ngaji, mar Tarahim-tarahim ning halak na jaji, manandohon bahaso ari madung bagas borngin, nalau giot andostorang doma, tai mata ngada juo tarpit-pitkon anso modom. Lau giot kotu subuh ma anso tarpitpit kon mata i.\nHum tarkelong dope…”Kreeerrrrekkkkk nyiiiiiiiiiiiit ...”, tarbege musema sora goruk-goruk nitingkap i buka dainang. “Adope amang ngot ma, torang ma ari, ulang sai margobak sojo be, kei ma manjawek so sumbayang subuh”, ning dainang tu iba. Songonima satiop manyogot hobar ni dainang mulo mang ngoti iba.\nPetoma antong, manuk jantan nadi lobui pe madung martakkauak, songoni muse balom jambi nadi tarumai pe madung marpupu munduk-unduk “kuk kurru” ning ia songon namandokon bahaso ari pe giot torangma, anak nimanuk pe madung muse maranciokan, mangido so i buka lobu ni manuk i.\nNaborat mada nagiot mambuka mata i. Hum dua langka dope dainang maninggalkon bilik podoman niba, mai tengget setan muse mata niba. Marnipi dohot mungkor muse situtu.\nNgada sadia lolot sian dapur ro musema hobar ni dainang: “Ado pe le ngotma, baca…! Alhamdulilahillaji Ahyana Ba’da Ma Amatana Wa Ilaihin nuzur, lawan setan i”, ning dainang muse palan. Sian dapur antong binege musema dainang dompak mangkuhur arambir, timbus ni soban nai tutung sian tataring an pe madung do taraso di igung niba, artina i manandahon ma di iba bahaso ari madung torang botul. Ngada tarbaen losok ibe, angkon jongjong ma iba i torus maridi tu batang aek an\nDi ari sadari i, di ari Sabtu, di ari poken di huta i, daganak namarsikola di sikola dasar nangkan manarimo rapot, na manontuhon sanga manaek kalas do sanga tinggal kalas. Maso i tola ni dokon jarang do halak na marsikola tinggal kalas. Mulo tinggal kalas pe ambaen na poranna mai ato nahurang sehat doi sasataon.\nDung mangan denggan, i langkahon ma pat simanjojak, i ambehonma tangan simangido marangkat tu si kola na marbangku mar meja-meja, na di donok pasar na di huta i. Marlagut lagut ma dohot dongan-dongan na sian julu, sian jae, sian dolok songoni muse nasian lombang. Rap marjob niroha songoni muse marsonang niroha muse nida, harana santongkin nari nangkan manarimo rapotma satorusna muse giot perei sikola.\nTolap ma tu sikola …di sadu…di alaman ni sikola namartarumai, namartangga ayui, namartingkap nabolak-bolak i, namartarup bosi i, godung sikola sd sada (vervalog school), ima godung sikola paninggalan ni sibontar mata ning ompung mandiang Sutan Baringin tu iba najolo, ato si sandang garigit ning Kuria i sian Tamiang. Ngada marna loja nida dongan dongan i marlojong-lojong mangkojar kojar bal palastik. Pitu halak sian lombang, pitu halak muse sian dolok, sada halak sian lombang manjago ulang masuk bal tu kipper i, songoni muse ma na sian dolok. Sasakali nida martongkar situtu, sasakali adong muse nida nasomsom tu batu-batu karekel i, nadeba adong nida namangapus hodok, nadeba muse adong namangurcop-urcop monmon. Di tangga sikolai adong muse na lagut marlagut todik marsitodian, risak marsirisaan, mangkardak situtu, giot sarsar doma nida ipon i ambaen simburna kardak na i. Napohom-pohom nai antong hum na ekel-ekel ia songoni, sonjia nida namarngot-ngot ipon i. Nabisuk-bisuk nai antong mamincuri gerep muse ma. Bontar doma nida batu-batu na adong i alaman sikola i. Maso i antong batu tulis dope dohot gerep alat tulisna. Adong muse doi ende-endena namadung apil iba targan sosikola pe. Ende-endenai ima :\nLaos tu si kola pincuri gerep mi\nDumenggan ma dibasu dohot aek tawar i\nAdong dei boto sada dua dag danak dongan sasikola nibai na hodar pamakena, manombo muap cikarap bage ilala muda ro tu lambung niba. Angke nalosokan maridi, hum na i basu nia maia muko dohot pat nia muda get tu sikola manyogot-nyogot. Dakina pe mardalpak-dalpak doma i pamatang nia arana inda unjung iurgas ia, ima bahatna sabut pangurgas marderetan songoni lao tu tapian paridian. Ipon pe gorcing doma marsilodaha-silodaha muse arani inda unjung manggosok ipon. Padohal boto le, bope ngadong gosok gigi niba, bahat dei dapot abuan i masin padi an ambaen panggosok ni ipon so ias bontar. Ima aropku so dodas na dongan-dongan na hodar-hodar i ona uhum di sikola. Somalna, isuru guru nami i mei alai mambaca Poda Na Lima marulak-ulak i jolo kalas antargan so tola juguk tu bangkunabe. So ibaen guru nami i pe songon i, so leng totop mada hami ingot pituah ni tobang-tobang alak na jolo i, ima:\nSada : paias roamu.Dua : paias pamatangmu.\nTolu : paias parabitonmu.Opat : paias bagasmu.\nLima : paias pakaranganmu\nI taruma sikolai…bope na muap te ni itik surati, adong muse doi martumpuk-tumpuk dongan dadaboru najuguk lanom di tanoi, marmain congklak. Ngada ipardulihon halai riburna dongan na mar main i alaman sikola i. Ngada ipardulihon halai muse ujung ni jari nihalai madung hapal lomlom sisilon i na ma mindah-mindahkon batu namenek-menek i tu lubang nasada tu lubang nalain.\nNa deba…natak parabur i…manyogot ni ari dope, ngada ban ia be dao-dao sian parjagalan nadi pudi ni sikola i. Sonjia songon na anturaparon muse nida. Nadeba adong muse namarabur tu parjagalan ni ompung Paet nadi pintu gerbang pasar i, marabur manabusi gulo-gulo satonga ari. Ambaen nararak gulo-guloi di parjagalan i, adong juo doi namarcekel, ibuat ia dua sangatolu gulo-guloi tai idokon dohot i bayari ia sada doba.\nI pintu gerbang ni sikolai…adong muse ma namarjagal es potong na sian Sidimpuan. Anso ni dokon es potong harani tola do manabusi sang gotap. Songon na mangkoyok manuk doma mula manabusi es i. Angke mula nitabusi sada, ngada nangkan na habis i sampe mangkuling lonceng masuk. Ambaen bahatna na marsihir ni roa nagiot manabusi es i, ngada taralo namarjagal sai nida malayani si panabusi i. Songon jia ma antong angke sakali do sapokan bisa marabur es potong. Baen ramina mada…bo rorap si parjagal es i. Cilat mada piso silet panggotap nai. Bo…hona induk ni jari ni dongan namabusi, mabugang mardaro-daro. Mangkair ia situtu tangis, tandang i lojongkon ia tu rumah sakit nadi lombang ni Tor Siojo i.\nNgada sajia lolot mangkuling ma lonceng nagantung di sudut godungni sikolai, marsinanggur doma ambaen gogona. Na mar bal, mar main congklak i taruma sikolai, na marabur, na mar yeye, na main koje, namar simonjab, na mar kudo panjang, na margala panjang, na margotria-gotria, namar kalas-kalas maringkek-ingkek, na marangan-angan, rap rim nida marbaris giot manaek tangga masuk tu kalasna be.\nBahat muse antong namarlojong jolo tu samping ni godung sikola i, tu kakus naso martarup i, naso adong adong aekna, palua hajat giot moyo. Muapna ngada tardokon be ambaen bauna, gorsing marlanok-lanok doma nida pambaen ni dag danak i. Gugur ngada tardalankon na i ajarkon ni guru ugamoi, anso ulang jongjong palua hajat, songoni muse ulang lupa marsuci.\nDong do masuk tu bagasan sikolai, dung juguk denggan …roma guru kalas. Rap jongjong mulak i pimpin katua kalas mangucapkon salam tu gurui. Sada-sada i pio tujolo manarimo buku rapot. Alhamdulilah, manaek tu kalas opat … liburrrrrrrr !!!\nNa nisuratkon: Tagor Lubis\nPosted by Edi Nasution at 5:34 AM